Tužilaštvo za ratne zločine u Beogradu istražuje odgovornost medija za podstrekivanje ratnih zločina početkom devedesetih godina. Konkretni slučajevi u kojima se traže elementi krivičnog djela novinara odnose se na dva predmeta koja su već prvostepeno presuđena, a to su zločini u Ovčari i u Zvorniku.\nU istoriji je poznato da su samo dva novinara osuđena za ratni zločin – Belgijanac, koji je u Ruandi otvoreno pozivao preko radija na ubijanja i genocid, i poznati nacistički propagandist Julius Streicher, vlasnik i urednik novine Der Stuermer, autor brojnih antisemitskih knjiga za djecu, osuđen u Nurnbergu na smrt. Haški se tribunal za bivšu Jugoslaviju, za razliku od onog za Ruandu, nije uopšte bavio medijskim zločinima s početka devedesetih. A notorna je činjenica da je svaki čovjek ubijen na ratištu prije toga „ustrijeljen“ u medijima.\nPohvale vredan potez beogradskog pravosuđa\nMnogi su skeptični prema potezu beogradskog Tužilaštva, jer smatraju je to malo „naopak redosled poteza“. Uprkos svemu tome, na Balkanu su jedinstveni u oceni da je preispitivanje zločina propagandista sjajan i svake pohvale vredan potez beogradskog pravosuđa. Međutim, kako javlja naša Iva Martinović, neke od perjanica ratnohuškačkog (ne)novinarstva u Srbiji, davno su nestale iz javnosti, dok drugi nesmetano nastavljaju svoj medijski angažman:\nIstraga o odgovornosti medija pokrenuta je nakon izjava svedoka tokom suđenja za masakr 200 Hrvata na farmi Ovčara kod Vukovara 1991. godine i ubistvo 25 Bošnjaka u Zvorniku 1992. godine. Portparol Tužilaštva Bruno Vekarić kaže za naš program da su se na ovim suđenjima mogli čuti i iskazi nekih od okrivljenih, u kojima navode da su ih upravo pojedini tekstovi i izveštaji elektronskih medija stimulisali da učestvuju u zločinima:\n„U samom postupku u slučaju ,Ovčara‘ je rečeno – gledao sam tu i tu emisiju i onda sam otišao tamo i majku sam im majčinu… Čovek koji je to rekao, zaista je učestvovao u ubistvu 200 ljudi na Ovčari.“\nNavodeći da očekuje podršku novinarskih udruženja u postupcima, Vekarić kaže da se Tužilaštvo neće zadržati samo na slučajevima „Ovčara“ i „Zvornik“:\n„U ovom trenutku se odvija jedna opsežna analiza, u kojoj učestvuju i novinari i eksperti za medije, domaći i strani. Mi želimo da budemo potpuno jasni, da kao tužioci nađemo elemente eventualnog krivičnog dela, da bismo to posle digli na sledeći procesni nivo – pred krivični postupak.“\nIako se konkretna imena ne spominju, veliki je broj onih koji su verni režimu Slobodana Miloševića, bili deo njegove propagandne mašinerije. Nakon petooktobarskih promena 2000. godine, neki su se povremeno pojavljivali u pojedinim medijima, neki i danas rade, dok se drugima potpuno gubi svaki trag. Lista njihovih „patriotskih“ tekstova i izveštaja je podugačka. Ipak, direktor Medijske dokumentacije „Ebart“, Velimir Ćurguz Kazimir, izdvaja jedan od najdrastičnijih primera obmana i laži, lansirane u vreme opsade Vukovara:\n„Tadašnji dopisnik Reutersa, Vjekoslav Radović, pustio je informaciju o tome da je otkrivena jedna prostorija u podzemlju prepuna – reč je bilo o dvadesetak – ubijenih srpskih beba. Ta vest je vrlo brzo obišla ceo svet. Reč je o jednom strašnom falsifikatu, svesno puštenom da bi se podigla još veća tenzija protiv pripadnika hrvatske nacionalnosti u Vukovaru i da bi se mislilo da su svi oni zlikovci kad su u stanju da ubijaju srpske bebe.“\nZa mrtvim bebama u Vukovaru tada je tragao RTS-ov ratni izveštač Nino Brajović:\n„Poštovani gledaoci, javljamo se iz mračnog Vukovara. I danas je tema dana bila traženje leševa zaklane dece, ali su taj posao novinari bezuspešno obavili.“\nPošto bebe nisu pronađene, spiker državne televizije obratio se gledaocima:\n„Najlakše se izvinuti kad se u najnormalnijim uslovima otme dezinformacija, a kamoli u ovoj ratnoj psihozi."\nNino Brajović, donedavno predsednik Udruženja novinara Srbije, danas kaže kako je on bio prvi koji je posle 24 sata demantovao vest o mrtvim bebama. Iako su poznati i njegovi prilozi o leševima iza vukovarske bolnice, za koje letimice tvrdi da su mahom Srbi, te čestitke haškom optuženiku Veselinu Šljivančaninu na „oslobođenju Vukovara“, ponosan je na svoj staž ratnog reportera i ne plaši se da bi se mogao naći pod istragom tužilaštva:\n„Ja sam jedan od ljudi koji je doprineo tome da se ne desi ratna propaganda.“\nSlede još neke od Brajovićevih reportaža iz ratnog Vukovara:\n„Ovo je ta masovna grobnica, preko puta bolnice, za koju smo rekli da leže tela samo Srba.“\n„Evo nas na mostu na Vuki, po Vuki se ovaj grad zove Vukovar. Hrvati ga zovu Staljingrad.“\nNa Televiziji Beograd svakodnevno su se mogla čuti saopštenja poput ovog:\n„Nakon jučerašnjeg oslobađanja Vukovara zarobljena je i veća grupa ustaša. Dokaz za to su i ovi kadrovi zarobljenih fašista, zengi i mupovaca, snimljeni rano jutros u sabirnom centru neposredno iza linije fronta. Bez uniformi i oružja i kuraži, koju daje špric sa drogom, ovi ljudi ne izgledaju tako opasno, pa ih je lako čuvalo samo nekoliko stražara.“\nNi iz Sarajeva nisu stizale ništa drugačije vesti. Među najstrašnijim lažima je izveštaj reporterke Rade Đokić za Televiziju Beograd iz Sarajeva:\n„Muslimanski ekstremisti dosetili su se, valjda, najstravičnijeg načina mučenja na planeti. Protekle noći, srpsku nejač živu su bacali u kaveze lavovima u Zoološkom vrtu Pionirska dolina.“\nPrimera je mnogo, ali je pitanje da li će biti moguće dokazati odgovornost njihovih autora. Lazara Lalića iz produkcije Arhitel, koja je svojevremeno napravila serijal „Slike i reči mržnje“ o ulozi državne televizije u ratovima, pitamo da li postoji relevantna dokumentacija za Tužilaštvo?\n„Dokumentacije ima, sve se svodi na ratnohuškačku propagandu, koja je bila užasna i koja je podizala na hiljade dobrovoljaca po Srbiji. To je samo jedna od posledica. Međutim, ja sam, generalno gledano, skeptik kada je u pitanju procesuiranje. Naime, čini mi se da je to malo naopak redosled poteza. Trebalo je najpre uraditi lustraciju i tim propagandistima zabraniti da se bave svojim poslom. Pre svega mislim na državnu televiziju kao najmoćniji medij.“\nKasno je zato što je prošlo već toliko vremena, mnogi su poumirali ili su zaboravljeni, a rano je zato što su mnogi od onih koji su tad dirigovali medijima, i danas u političkoj moći i vlasti, i danas na neki indirektan način verovatno utiču na medije preko političkih partija čiji su članovi.\nI Filip David kome je, kao uredniku dramskog programa, početkom devedesetih zabranjen ulaz u zgradu Televizije Beograd, pošto je sa kolegama pokušao da se suprotstavi širenju ratne propagande, primećuje da pokretanje istrage o odgovornosti novinara stiže „i rano i kasno“:\n„Kasno je zato što je prošlo već toliko vremena, mnogi su poumirali ili su zaboravljeni, a rano je zato što su mnogi od onih koji su tad dirigovali medijima, i danas u političkoj moći i vlasti, i danas na neki indirektan način verovatno utiču na medije preko političkih partija čiji su članovi.“\nPrema nezvaničnim informacijama, istraga će uključivati neke od vodećih medijskih kuća i tekstove njihovih ratnih izveštača s početka devedesetih godina prošlog veka.\nNema boljeg mjesta za početak istrage od Hrvatske televizije\nPortparol srbijanskog Tužiteljstva Bruno Vekarić poručio je kako se njihova istraga ne odnosi samo na srbijanske medije, već i na one u Bosni i Hercegovini i Hrvatskoj. U Zagrebu kolege kažu da boljeg mjesta za početak istrage nema od Hrvatske televizije. Goran Vežić:\nMeđutim, profesorica Gordana Vilović i profesor Stjepan Malović, koji su se i u svojim knjigama bavili medijima u Hrvatskoj, nisu sigurni da je to i ostvarivo u ovom momentu:\nRazmišljajući o tome što bi bilo da se to dogodi u Hrvatskoj, mislim da Hrvatska još uvijek nije zrela da se suoči sa nekim stvarima iz svoje prošlosti, osobito s tim dijelom gdje je govor mržnje bio jedan od najgorih.\n„Moram priznati da me je silno iznenadila ta vijest iz Beograda. Mislim da je to jedan veliki iskorak. Razmišljajući o tome što bi bilo da se to dogodi u Hrvatskoj, mislim da Hrvatska još uvijek nije zrela da se suoči sa nekim stvarima iz svoje prošlosti, osobito s tim dijelom gdje je govor mržnje bio jedan od najgorih. Jako puno ljudi koji su tada djelovali su i danas vrlo aktivni u novinarstvu ili u nekim srodnim zanimanjima. Nisam sigurna tko bi od njih bio dovoljno jak da sam prizna da jeste bilo nečeg što je blizu onome što nazivamo poticanjem na rat i na mržnju.“\n„Bojim se da se to u Hrvatskoj neće dogoditi, premda za to ima istih razloga i povoda kao i u Srbiji. Jer, ni naši mediji se nisu baš proslavili. Mi imamo dosta zabilježenih slučajeva gdje su mediji izuzetno negativno djelovali za vrijeme rata.“\nU svom komentaru na stranicama Index.hr, Tomislav Klauški nabraja i imena nekih od najistaknutijih Tuđmanovih novinarskih pera – Hloverka Novak Srzić, Dunja Ujević, Maja Freundlich, Obrad Kosovac, Nenad Ivanković, Slaven Letica, Rene Bakalović...\nUkoliko se medijski ratni huškači procesuiraju u Srbiji, pa onda u Crnoj Gori i Bosni i Hercegovini, bi li se mogla očekivati – po principu spojenih posuda – ista akcija i u Hrvatskoj:\n„Bojim se da te posude nisu tako spojene. Možda će reagirati upravo suprotno od toga. To vidimo i na primjerima suđenja ratnim zločincima – kako reagiraju mediji, kako se izvještava… Naše novinarstvo je bilo na putu da doživi katarzu i da te stvari raščisti, ali se nije išlo do kraja. Mislim da je sada opće stanje takvo da će se to teško ponoviti.“\nPolitičari su odgovorniji od novinara kad je u pitanju ratnohuškačko novinarstvo, a u Hrvatskoj ih ima još na sceni iz devedesetih godina. Odgovorni su i ljudi iz sudstva – poznat je pogubni stav predsjednika Vrhovnog suda iz devedesetih Milana Vukovića koji je ustvrdio da hrvatski vojnici ne mogu počiniti ratni zločin jer se oni brane. Isti stav je u dijelu hrvatske javnosti i prema onim novinarima koji su širili govor mržnje. Govori Gordana Vilović:\n„Ako to kaže čovjek koji obavlja tako časnu funkciju, onda naravno da su to obični ljudi, koji slušaju medije, mogli shvatiti kao nešto što je točno, da je Hrvatskoj sve dopušteno i da je Hrvatska imala pravo i na korištenje govora mržnje jer je bila napadnuta.“\nČini mi se da se nije stvorila kritična masa novinara koji bi rekli – hajdemo vidjeti tko je taj tko je član našeg društva, a umanjuje kredibilitet ili vrijednost ove udruge.\nHrvatske novinare od novinara drugih zemalja bivše Jugoslavije zahvaćenih ratom razlikuje i to što nikad nije osnovano nikakvo paralelno novinarsko društvo pa tako iste iskaznice jedinog Hrvatskog novinarskog društva (HND) dijele i ratni huškači i oni novinari koji se ni u teškim vremenima nisu ogriješili o profesiju. Je li moguće – ako već izgleda da neće biti kaznenih progona – da se obavi lustracija unutar samog HND. Gordana Vilović:\n„Čini mi se da se nije stvorila kritična masa novinara koji bi rekli – hajdemo vidjeti tko je taj tko je član našeg društva, a umanjuje kredibilitet ili vrijednost ove udruge.“\nRatni huškači u Hrvatskoj, kako stvari stoje, neće naći svoje mjesto u sudnicama, nego samo u knjigama o kršenju novinarske etike.\nHuškačko i mrziteljsko novinarstvo duboko ukorijenjeno\nRatovi su prošli, ali je veliki problem ostao, jer se huškačko i mrziteljsko novinarstvo duboko ukorijenilo u medijsku scenu Srbije, ali i Hrvatske, poprimajući tek izmijenjeni oblik i koristeći nešto blažu retoriku. Danas se ne vode medijski ratovi protiv nacija, već pojedinaca i socijalnih grupa. Danas se ne služi ratnoj, već političkoj propagandi. Danas su gotovo svi vinovnici medijskih zločina u Hrvatskoj ugledni građani: dobar dio ih i dalje prima plaću na HTV-u, neki od njih su urednici, ostali su postali pisci i kolumnisti, ima ih kao profesora i mentora mladim novinarima.\nSličan je problem i današnje Crne Gore. Udarne pesnice gotovo jedinih medija koji su devedesetih postojali, dakle „Pobjede“ i RTV, i danas su aktivni, što u politici, što u medijima. Podsjetimo se najprije kako su radili u RTV Podgorice u vrijeme s početka devedesetih:\n„Plašite li se za svoje?“\n„Normalno da se plašim za svoje. Ali neka idu hrabro i neka uništavaju ustaše koje hoće da sruše Crnu Goru.“\n„Ovih dana imamo dosta ogorčenja na postupke ustaške vlasti.“\n„Napredujemo, imamo podršku tenkova, čistimo teren. Idemo u Cavtat.“\nI u Crnoj Gori ćete teško naći nekog ko će vam priznati da je nekad davno pogrešno radio. Biljana Jovićević:\nDugogodišnje pokušaje dijela javnosti i liberala da se u Crnoj Gori usvoji Zakon o lustraciji, do danas odbija vladajuća elita uz različita obrazloženja, najčešće sumirana pod parolom „Nećemo lov na vještice“. Kao predmet lustracije, rame uz rame sa crnogorskim političarima, uvijek se pominju i imena medijskih poslenika iz RTV Crne Gore i „Pobjede“ zbog značajne uloge u kreiranju i huškanju javnog mnijenja u krvavom raspadu Jugoslavije devedesetih. Na temu da li bi se crnogorsko tužilaštvo moglo povesti primjerom srpskog, kolega Petar Komnenić pokušao je da razgovara Emilom Labudovićem, udarnom pesnicom Televizije Crne Gore ratnih devedesetih, danas političarom:\nPošto ste vi često i u skupštini u medijima pominjani u tom kontekstu, šta vi mislite o tome i da li eventualno strahujete da bi do slične akcije moglo doći i u Crnoj Gori?\n„Trenutno sam na sastanku i ne mogu ništa da vam kažem.“\nIz Televizije Crne Gore su u međuvremenu, zajedno sa ogromnom arhivom iz tog perioda, nestali i čuveni Labudovićevi dnevnici. Mnogi ga optužuju da ih je on lično odnio kada je otišao početkom 1998. godine, ali on tvrdi da „ni olovku nije iznio iz te kuće“.\nIz Televizije Crne Gore su u međuvremenu, zajedno sa ogromnom arhivom iz tog perioda, nestali i čuveni Labudovićevi dnevnici. Mnogi ga optužuju da ih je on lično odnio kada je otišao početkom 1998. godine, ali on tvrdi da „ni olovku nije iznio iz te kuće“. Više je puta ipak bezuspješno otvarana priča o tome kako je i kad iz tog medija nestala arhivska građa iz perioda devedesetih, a najčešće se pominju upravo 1997. i 1998. godina, kada je došlo do loma u jedinstvenom DPS-u, a Milo Đukanović napravio otklon od Slobodana Miloševića. Ukoliko bi se crnogorsko tužilaštvo, kako će to učiniti srpsko, pozabavilo tim periodom, svjedočanstava o tome vremenu ima, što iz privatnih arhiva pojedinaca, ponešto je dostupno i na internetu, što na osnovu nekoliko dokumentaraca snimljenih o tom periodu, a nešto iz knjiga poput „Nacrta za ideologiju jedne vlasti“ Živka Andrijaševića.\nKoča Pavlović, autor dokumentarca „Rat za mir“, plaši se da je, i pored ovih zapisa, veoma teško utvrditi krivičnu odgovornost novinara:\nTeško je ustanoviti jasnu i nespornu vezu između nekog novinskog članka ili nekog novinarskog rada i nekog konkretnog zločina.\n„Ne znam da li se danas može pronaći dovoljno materijala za pokretanje krivičnog postupka. Teško je ustanoviti jasnu i nespornu vezu između nekog novinskog članka ili nekog novinarskog rada i nekog konkretnog zločina. Mislim da iskustvo Haškog tribunala upravo to i potvrđuje. Ali, ono što je nesporno, to je da se na bazi te arhive, još uvijek postojeće, može utvrditi odgovornost ljudi iz medija za ono što se dešavalo u ratnom periodu.“\nSvi novinari koji su se suprotstavili ratnom huškanju, otpušeni su iz državnih medija ili su u potpunosti marginalizovani. Ti ljudi su potom formirali prve nezavisne medije, poput nedjeljnika „Monitor“.\nDanilo Burzan je devedesetih po kratkom postupku smijenjen s mjesta urednika Radija Crne Gore, a to mu je sa skupštinske govornice, bez zazora, tada poručio novoizabrani predsjednik Crne Gore Momir Bulatović. Danilo Burzan se nada da će ratnohuškačka uloga medija kad-tad biti ispitana:\n„Poznato je da je jedan broj njih i dalje u javnom životu. Izvjesno je takođe da oni, takoreći, ni po prstu nijesu dobili zbog zla koje su činili sa malih ekrana ili preko novina, u tada jedinom dnevnom listu „Pobjeda“. Ja nemam apsolutno nikakve dvojbe da to treba kad-tad da se učini javnim i da se izvedu dokazi, a najmanje mi je važno da li bi neko od njih trebalo da trpi kakve sankcije.“\nTo nisu novinari, to su proizvođači rata koji su radili u medijima.\nI Esad Kočan, glavni urednik nezavisnog nedjeljnika „Monitor“, nema dilemu da bi bilo nužno da se i crnogorsko tužilaštvo pozabavi ulogom medija u ratnom huškanju devedesetih:\n„To nisu novinari, to su proizvođači rata koji su radili u medijima. Naravno da bi tužilaštvo, kao i svakom vrstom zloupotrebe jedne profesije u zločinačke svrhe, trebalo time da se bavi. Glavni crnogorski proizvođači rata su u međuvremenu postali mirotvorci, čine sve da organizuju zaborav i da se selektivno pamti šta se dešavalo.“\nOtvorena mržnja javno propagirana\nU Sarajevu je, u vrijeme opsade glavnog grada BiH, kružio vic koji glasi: „Pitali Muju što bi uradio da kojim slučajem uhvati Radovana Karadžića, a ovaj ko iz topa odgovori: ,Ma zamijenio bih ga odmah za Ristu Đogu‘. Za slabije upućene, riječ je o predratnom novinaru Radio Sarajeva koji se 5.aprila 1992. godine preselio na Pale i postao sinonim najvećeg ratnog huškača, ali i klauna istovremeno. U zla doba, nažalost. Dženana Karabegović:\nĐogo se u tadašnjem dnevniku „Kanala S“ znao pojaviti i sa pištoljem u ruci, a otvorena mržnja prema druga dva naroda, koju je javno propagirao u dnevnicima, ostaće u sjećanjima mnogima koji su ga devedesetih godina gledali na malim ekranima:\n„Nisu nam naklonjeni, ne samo svjetski mediji, već i domaći, čak i oni koji izlaze u Beogradu. Valjda da bi bili moderni, često nas prikazuju kao neke varvare, a ne ljude koji su svoji na svome. Dokle i koliko idu neistine o nama, najbolje potvrđuje serija natpisa u listu ,Borba‘. Njihova tendencioznost i navijačka pristranost u korist režima Alije Izetbegovića bila je vidljiva još prije rata. Uvijek je, i u ratu, ,Borba‘ stajala u rangu ,Oslobođenja‘ – lista koji izlazi na ,zelenom‘ papiru. Uostalom, ta dva listića su i dobila nagrade Tuđmanove ,demokratske‘ države, kao eto najbolje novine u bivšoj Jugoslaviji. Odlikovala ih je, da podsjetimo, ,Slobodna Dalmacija‘.“\nTijelo Riste Đoge pronađeno je u rijeci Drini 1994. godine, a spekuliše se da je ubijen. Jedan od živih ratnohuškačkih novinara je Smiljko Šagolj. Prije rata bio je urednik na tadašnjoj Televiziji Sarajevo, a ostaće upamćen po brojnim izvještajima iz Hercegovine za HTV. Danas živi u Mostaru, a prema pisanju medija, sutra će biti promovisan u doktora nauka. Evo kako je izvještavao početkom devedesetih:\n„Čuveni ,mirotvorac‘ Izetbegović nudi Hrvatima pred svijetom zajedničku državu, a ne prestaje sa napadima na Hrvate. To je providna igra, odavno pročitana u Izetbegovićevoj Islamskoj deklaraciji. Očito da Izetbegović svojim prijedlogom – koristeći neke bošnjački orijentirane, usijane hrvatske glave, pod otrcanom frazom prirodnog savezništva s Muslimanima – želi da ubaci impuls razdora u hrvatske redove.\nUz to, ono što nije mogao da ostvari na srpskom, sada želi da ostvari na hrvatskom prostoru – da stvori, ako ne veliku, a ono bar manju, građansku, čitaj islamsku, Bosnu i Hercegovinu. Providno i mizerno, zar ne?“\nNedavno su bosanskohercegovački mediji objavili video zapis, nakon što je Vojska Republike Srpske zauzela Srebrenicu, u kojem iz tog grada izvještava tadašnji novinar Srpskog radija, a današnji dopisnik Federalne televizije iz Banja Luke, Slobodan Vasković:\n„Mnoštvo je civila koji se ovde predaju srpskoj vojsci. No, muslimanski vojnici se nalaze u paničnom bekstvu po okolnim brdima. Tako da je operacija oslobađanja Srebrenice i njene šire okoline još uvek u toku.“\nTačno je da sam tada bio u Potočarima, gdje me je poslala tadašnja RTV kao novinara, ali ništa loše niti sam rekao, niti učinio, pogotovo ne daj mi bože da sam nekog naveo da učini nekakvo zlo.\nVasković za naš radio kaže da svi oni koji su odgovorni za bilo kakav ratni zločin, moraju da odgovaraju, bez obzira kojima su se poslom bavili tokom rata. On tvrdi da je laž sve ono što mu žele pripisati da je rekao i da se radi o grupi novinara okupljenoj oko premijera Republike Srpske Milorada Dodika koja je sve to izmislila:\n„Ja sam sa svoje strane ubijeđen da nisam ni za šta odgovoran, jer nisam ništa loše učinio. Tačno je da sam tada bio u Potočarima, gdje me je poslala tadašnja RTV kao novinara, ali ništa loše niti sam rekao, niti učinio, pogotovo ne daj mi bože da sam nekog naveo da učini nekakvo zlo. Ustvari, sve to što se meni stavlja na teret, sračunato je kako bi se na određen način degradiralo i poništilo ovo što radim i što kritikujem zločinačku organizaciju koja vlada Republikom Srpskom.“\nGlavna i odgovorna urednica sarajevskih dnevnih novina „Oslobođenje“ Vildana Selimbegović:\nAkcija srbijanskog Tužilaštva je došla sa popriličnim zakašnjenjem. Došla je u trenutku kada su neki od tih likova već vratili na televizijske ekrane ili u štampu, zaboravljajući šta su radili.\n„Akcija srbijanskog Tužilaštva je došla sa popriličnim zakašnjenjem. Došla je u trenutku kada su neki od tih likova već vratili na televizijske ekrane ili u štampu, zaboravljajući šta su radili. Međutim, ne bi bilo dobro da se to pretvori u lov na vještice odnosno u međusobne obračune. Bojim se da i ta vrsta opasnosti postoji.“\nNaši sagovornici ocjenjuju da je obaveza svih tužilaštava, ukoliko raspolažu sa informacijama, da pokrenu procese protiv svih onih za koje postoje osnovane sumnje da su se pojavljivali u ulozi huškača na prostorima bivše Jugoslavije. To bi bila snažna poruka cijelom svijetu da se takve stvari više ne ponove, odnosno da se ne može koristiti ni puška, ni novina, ni kamera, ni fotoaparat za ono što je direktno okrenuto protiv čovjeka i humanosti.\nNa internet stranici našeg Radija, u anketi o tome – treba li suditi novinarima huškačima, devedeset posto posjetilaca je odgovorilo potvrdno. Teško da je, međutim, da je među njima ijedan novinar na kojeg se pitanje odnosi. Iz cijele teme najupečatljivije je odsustvo svake spoznaje počinjenog nedjela, o priznanju ili kajanju da se i ne govori. Svi ti novinari koji su se isticali mržnjom i pljuvanjem drugog, i danas će vam reći da su radili „samo dobro“ i kako nikom nisu htjeli nanijeti zlo.\nU ratu, kažu, prvo strada istina. Književnik Dobrica Ćosić, koji je u Srbiji poznat i kao „otac nacije“:\n„Mi lažemo da bismo sami sebe obmanuli, da bismo druge utješili. Lažemo iz sažaljenja, da bismo pobijedili strah, ohrabrili sami sebe ili sakrili sopstvenu bijedu. Laganje je sastavni dio našeg patriotizma i dokaz inata. Mi lažemo kreativno, s maštom i inventivno.“\nJoseph Goebbels, Hitlerov ministar za propagandu, koji se, nažalost, ubio zajedno s porodicom i firerom samim, te nije dočekao suđenje u Nirnbergu, autor je sljedeće poznate izjave:\n„Ako veliku laž dovoljno često ponavljate, ljudi će sigurno početi u nju vjerovati.“


PORTAL: Uhapšen ubica Iva Pukanića\nNa desetak kilometara od granice sa Srbijom uhapšeni Robert Matanić, njegov brat Luka i Amir Mafalani, za koje se veruje da su umešani u ubistvo suvlasnika "Nacionala" i povezani sa srpskim mafijašem Jocom Amsterdamom\nHrvatska policija uhapsila je juče u blizini granice sa Srbijom tri muškarca za koje se sumnja da su povezani sa ubistvom suvlasnika nedeljnika "Nacional" Iva Pukanića i njegovog saradnika Nika Franjića. Prema nezvaničnim informacijama, reč je o Robertu Mataniću (30), njegovom bratu Luki (23) i Amiru Mafalaniju, a svu trojicu policija dovodi u vezu sa srpskim mafijašem Sretenom Jocićem, zvanim Joca Amsterdam.\nUjedno je policija javnosti juče prikazala snimak nadzornih kamera od 23. oktobra, dana kad je ubijen Ivo Pukanić, na kojem se vidi motociklista sa kacigom koji je dovezao skuter u dvorište zgrade "Nacionala" u 12.40 časova, parkirao ga pored "leksusa" u vlasništvu suvlasnika nedeljnika i otišao u 12.44. Ispostavilo se da je na taj skuter bila prikačena bomba, koju je neko aktivirao kad je Pukanić otvorio vrata svog automobila. Inače, policija veruje da su u Pukanićevoj likvidaciji učestvovala dva čoveka i da je motociklista jedan od njih, i to onaj sa fotorobota, objavljenog prošle subote.\nVeljović: Dva Srbina među uhapšenima\nDirektor srpske policije Milorad Veljović izjavio je juče da su među uhapšenima za ubistvo Iva Pukanića dva srpska državljanina.\n- U neposrednom kontaktu sa direktorom hrvatske policije Vladimirom Faberom saznao sam da su uhapšena naša dva državljanina. U svakodnevnom smo kontaktu sa kolegama iz Hrvatske i zasad smo dali operativna saznanja, koja su u punoj meri doprinela eventualnom rasvetljavanju ovog krivičnog dela - rekao je Veljović.\nPreko serijskog broja skutera bombe policija je došla do Roberta Matanića, koji je treći po redu kupac tog dvotočkaša. Nakon nekoliko dana prisluškivanja hrvatska policija je juče na desetak kilometara od granice sa Srbijom uhapsila trojicu osumnjičenih u pratnji jednog srpskog državljanina, čije ime nije navedeno.\nNiko od policijskih zvaničnika, međutim, juče nije želeo niti da potvrdi niti da demantuje identitet uhapšenih.\nMinistar unutrašnjih poslova Hrvatske Tomislav Karamarko za HRT je samo potvrdio da je policija na tragu ubicama Pukanića i Franjića.\nNi portparol Uprave policije Krunoslav Borovec nije želeo da govori o konkretnim imenima.\n- Već nekoliko dana traje opsežna istraga u celoj Hrvatskoj tokom koje je ispitan veliki broj ljudi i to je posao koji će se nastaviti sutra i narednih dana - rekao je Borovec.\nInače, srpski mediji su pre više od godinu dana pisali da je Robert Matanić od Joce Amsterdama dobio nalog da likvidira bugarskog narko-bosa Baja Milu. Građani Srbije Matanića pamte po hapšenju u martu 2005. nakon što se naoružan pištoljima i ručnim bombama zabarikadirao u sobu u hotelu "Ineks - Krajina" u Negotinu i tražio izručenje Hrvatskoj. S njim je tada bio i izvesni Tomislav Marjanović, koji se predao čim je policija opkolila hotel.\nMatanić je nedugo zatim izručen Bugarskoj, gde je u zatvoru proveo osam meseci i 19 dana zbog optužbi da je kao plaćeni ubica likvidirao bugarske narko-bosove, ali je pušten zbog nedostatka dokaza. On je, naime, bio vođa grupe od 12 Hrvata koju je u septembru 2004. godine bugarska policija osumnjičila za niz mafijaških likvidacija u Sofiji.\nJocić umešan i u ubistvo Hodakove?\nSrpski mafijaš Joca Amsterdam, koji se povezuje sa Matanićem, u Hrvatskoj je počeo da se pominje početkom oktobra posle ubistva Ivane Hodak, ćerke advokata Zvonimir Hodaka, zastupnika generala Vladimira Zagoreca, optuženog za zloupotrebu položaja i krađu dijamanata vrednih nekoliko miliona evra.\nO Joci Amsterdamu i o ulasku srpske mafije na područje Hrvatske pisao je Pukanić u "Nacionalu" svega nekoliko dana pre nego što je likvidiran. Prema pisanju tog nedeljnika, Sreten Jocić pokušao je da preuzme poslove Vladimira Zagoreca u Hrvatskoj, vredne oko 42 miliona evra. "Nacional" je posle ubistva Hodakove objavio tekst o tome da je zbog Ivanine veze s Ljubom Pavasovićem Viskovićem, navodno propalo Jocićevo preuzimanje Zagorecovih poslova.\nPolicija objavila snimak Pukanićevog ubice\nОбјавио ADMIN у 17:01


BALKAN NEWS Archives - Page 3 of 21 -\nDa li ste među njima: Većina bogatih ljudi ima mladež na posebnom mestu\nAko ste jedni od onih ljudi koji imaju mladež na tijelu vrijeme je šta on govori o vama. Naime, hinduisti veruju kako maldež na određenom delu tela označava neko stanje ili još bolje, blagostanje u budućnosti. Veličina, oblik i boja mladeža takođe imaju utecaj na drevno iščitavanje njegovih značenja, a zanimljivo je i vedsko tumačenje. […]\nŽena u svakom stadiju svog života bi morala znati određene stvari za koje se ne treba izvinjavati. Nikada se ne ispričavaj za ono tko jesi. Nikome ne duguješ objašnjenje. Briga za sebe nije sebičnost. Uvijek nađi vremena za sebe, jer zaslužuješ to vrijeme. S vremena na vrijeme nasmij se sebi. Svi radimo greške, tako rastemo. […]\nRani period života i te kako ostavlja posledice Što je rana koju nosite u sebi dublja, češće patite i osećate potrebu da se pretvarate. Kako da prepoznate sopstvene maske i maske koje drugi ljudi nose? Saznajte kroz psihološki test Liz Burbo pod nazivom “5 povreda”! Ako je detetu dozvoljeno da bude ono što jeste, ono će se ponašati normalno, balansirano […]\nSvi maštamo o večnoj ljubavi i partneru s kojim ćemo provesti čitav svoj život. Neki horoskopski parovi imaju veće šanse da dožive doživotnu ljubav jer savršeno odgovaraju jedno drugom. Rak i Škorpija Reč je o znakovima Zodijaka koji se perfektno nadopunjuju iako su sušte suprotnosti po karakteru. U čemu je trik njihovog savršenog odnosa? Naime, velika su podrška jedno drugome […]\nMnoge djevojke i žene žele saznati kako se može u astrologiji vidjeti koji je loš muškarac u seksu. Kako ga prepoznati i koje su to astrološki simboli. Muškarcu je najgore kada djevojka iskreno kaže muškarcu da ima mali pimpek i da je loš u krevetu, dok muškarac skoro svaki preuveličava sve. Kada bi se slušalo što […]


Dečja i adolescentna psihijatrija je grana psihijatrije koja se bavi očuvanjem i unapređenjem mentalnog zdravlja dece i mladih, podsticajem razvoja, dijagnostikovanjem i lečenjem razvojnih poremećaja i psihičkih poremećaja u detinjstvu i mladosti.\nDečji i adolescentni psihijatar će u procesu psihijatrijske o pservacije, ispitivanja i dijagnostikovanja deteta/adolescenta utvrditi:\nDa li je ukupni nivo psihomotornog razvoja deteta/adolescenta adekvatan za uzrast i da li pojedine funkcije odstupaju od razvojnih miljokaza (kognitivne-intelektualne funkcije, govor, komunikacija, motorni razvoj, emocionalni razvoj, socijalno i adaptaciono funkcionisanje)?\nDa li je dete/adolescent emocionalno stabilno, zadovoljno, ima li strahove, anksioznost, depresivno raspoloženje, znake traume, probleme sa samopouzdanjem, kako savladava stres i kontroliše ljutnju i bes?\nDa li je način na koji dete/adolescent zapaža, misli, rezonuje, govori -uzrasno adekvatan, logičan i realističan, te kakva je priroda odstupanja u ovim funkcijama?\nDa li je ponašanje deteta/ adolescenta uzrasno i situaciono prikladno, svrsishodno, konstruktivno?\nDa li je adolescent/dete socijalno adaptirano? Ima li problema u komunikaciji i odnosima sa vršnjacima, prijateljima, vaspitačima, nastavnicima, trenerima, ukućanima, rođacima?\nDa li ima problema sa fiziološkim funkcijama: spavanje, ishrana, kontrola sfinktera, vegetativne reakcije, seksualnost i seksualno ponašanje?\nDa li aktivno učestvuje i uživa u odlasku u vrtić/školu/fakultet i ima li poteškoća u sticanju novih veština i znanja?\nDa li se dete rado igra i da li je igra kreativna i funkcionalna (samostalno i sa drugima)?\nDa li ispoljava specifične znake odstupanja u psihomotornom razvoju i psihičkom funkcionisanju (stereotipije i druge poremećaje pokreta, govora, ponašanja; tikove; mucanje; noćno mokrenje; nesanicu, mesečarenje; kompulzije; zacenjivanje; temper tantrum, samopovređivanje)?\nDa li kod deteta /adolescenta postoje znaci definisanih psihijatrijskih entiteta:\nporemećaji iz spektra autizma,\nintelektualna subnormalnost, specifični genetski i drugi sindromi,\nspecifični poremećaji učenja- disleksija, dizgrafija, diskalkulija,\nporemećaji pažnje i hiperaktivnosti,\nporemećaji ponašanja, poremećaji ličnosti,\nzloupotreba i zavisnost od supstanci, bihevioralne zavisnosti i poremećaji navika i impulsa (zavisnostod igrica, interneta, kockanje, kleptomanija, piromanija, patološka kupovina, trihotilomanija),\nporemećaji ishrane- anoreksija, bulimija, poremećaji ishrane kod male dece,\nporemećaji raspoloženja- depresija, manija, bipolarni poremećaj,\nneurotski i sa stresom povezani poremećaji,\npsihotični poremećaji- akutne psihoze, shizofrenija, shizoafektivni poremećaj, poremećaji sa sumanutošću, psihotični poremećaji raspoloženja?\nDopunska dijagnostika i planiranje lečenja\nKada lekar utvrdi postojanje problema/poremećaja/bolesti, potrebno je dalje sagledati porodičnu atmosferu, odnose, uslove života, kako problem deteta utiče na porodicu i kako porodica utiče na problem. Potrebno je takođe sagledati i funkcionisanje deteta u širem socijalnom okruženju. Potrebno je uz aktivno učešće roditelja-staratelja utvrdti faktore nastanka i razvoja problema tj: dugotrajne urođene i stečene uzročne faktore, zatim kratkoročne faktore koji pokreću problem- okidači, faktore održavanja i opstanka problema i ostale zdravstvene i druge faktore koji utiču na problem.\nNekad je potrebno primeniti dopunsku dijagnostiku (razni psihološki testovi, skale procene, laboratorijske i ostale zdravstvene analize da bi se preciznije odredila vrsta/tip poremećaja, kvantifikovao stepen težine poremećaja i isplanirao najbolji terapijski tretman.\nDečji i adolescentni psihijatar uspostavlja dobru saradnju-terapijski savez kako sa detetom, tako i sa roditeljima ili drugim osobama koje brinu o detetu, jer je to osnovni preduslov efikasnog i uspešnog lečenja. U dečjoj psihijatriji primenjuje se individualni i holistički pristup u lečenju deteta/mlade osobe i različiti terapijski modaliteti:\nEdukacija roditelja- kako mogu uticati na prevazilaženje problema, razvoj deteta, veštine roditeljstva,\nEdukacija i program aktivnosti za dete/adolescenta,\nRazvojno praćenje uz primenu mera za podsticaj razvoja,\nSavetovanje i kratkotrajni suportivni psihoterapijski rad kod prolaznih i lakših problema u funkcionisanju,\nPsihijatrijski medikamentozni i higijensko-dijetetski tretman kod ozbiljnijih razvojnih i psihijatrijskih poremećaja, kao i redovno praćenje i procena efekata terapije,\nPsihoterapijski rad sa decom i roditeljima,\nSocioterapijski program kod disfunkconalnih porodičnih odnosa, maltretmana, nepovoljnih socio-ekonomskih okolnosti itd.\nUključivanje i angažovanje drugih stručnjaka u dopunsko-dijagnostičkim procedurama i tretmanu razvojnih i psihičkih problema, smetnji i poremećaja deteta/adolescenta.\nKao i u drugim granama medicine pravovremena stručna i adekvatna pomoć i lečenje mentalnih poremećaja u detinjstvu i mladosti omogućava najbolje rezultate u prevazilaženju problema,\nuklanjanju emocionalne trpnje i patnje deteta, uspostavljanju normalnog funkcionisanja, kontroli bolesti i podsticanju pravilnog razvoja.


Nagli pad vrednost bitkoina i ethera › Made-in-Germany.rs\nNagli pad vrednost bitkoina i ethera\nVrednost bitkoina juče ujutru je naglo pala za više od 10 procenata, na nivo od blizu 43.000 dolara, da bi se nakon toga podigla na oko 47.600 dolara. I pored toga, vrednost najpopularnije svetske kriptovalute je u poslednjih 48 sati pala za više od 16 posto, navodi Koindesk.\nTakođe, i cena ethera je istovremeno pala za više od 10 posto, na najniži nivo od blizu 3.500 dolara, da bi se nešto kasnije vratila na blizu 3.888 dolara. Druga najvrednija digitalna kovanica na svetu, izgubila je više od 14 procenata svoje vrednosti u poslednjih 48 sati. U odnosu na svoju najvišu cenu od blizu 69.000 dolara, postignutu početkom prošlog meseca, bitkoin je do sada izgubio više od 20 posto vrednosti.\nSadašnji pad vrednosti bitkoina na najniži nivo od kraja septembra podstaknut je neizvesnošću koju su podstakle informacije o novom omikron soju korona virusa, ali i rastućom nelagodom američkih Federalnih rezervi (FED zbog visoke inflacije. Naime, predsednik FED-a DŽerom Pauel je prošle sedmice povukao reč “prolazno” iz rasprave o inflaciji, što je izazvalo dodatne nestabilnosti na tržištima, piše Seebiz.\nIpak, ovu situaciju neki koriste kao priliku da “kupe kad je jeftino”, pa je tako predsednik Salvadora Najib Bukele saopštio da je njegova država realizovala još jednu kupovinu od 150 bitkoina za oko 48.700 dolara po virtuelnoj kovanici.\nOd MiG na 05/12/2021 / AKTUELNO / Ostavite komentar


Press Online :: Nauka :: Nulti svetski rat: Arheolog izneo teoriju o globalnom konfliktu koji se odigrao pre 3.600 godina\nArheolog Eberhard Canger postavio je teoriju o "Nultom svetskom ratu" koji je doneo kataklizmične posledice i zauvek promenio tok razvoja civilizacije\nPre oko 3.200 godina na teritoriji severne Evrope odigrao se sukob najmanje 3 armije od bar 4.000 ljudi iz različitih regiona. U isto vreme, rat je vođen i na Mediteranu - Mikena je pala, Hetiti su pobeđeni, a Egipat je napao nepoznati "morski narod". Ako je verovati Homeru, istovremeno se odvijao i Trojanski rat između Grka i Trojanaca.\nImajući u vidu ove velike događaje, arheolog Eberhard Canger postavio je teoriju o"Nultom svetskom ratu" koji je doneo kataklizmične posledice i zauvek promenio tok razvoja civilizacije.\nPrema Cangeru, Nulti svetski rat pokrenuo je uspon neke moćne civilizacije koja je u Bronzanom dobu cvetala negde na Mediteranu. Prema njegovom mišljenju, ova civilizacija je često zanemarena od strane istoričara, iako postoji očigledan kandidat -Luvijani.\nFoto: Wikipedia, Ahilej u Troji\nLuvija se u hetitskim zakonima iz 1.500 pne. pomnje kao strana zemlja. Najverovatnije se nalazila u jugozapadnoj Anatoliji, a lingvistički dokazi ukazuju na to da su Luvijani izvršili veliki uticaj na Hetitsko carstvo.\nPrema Cangerovoj teoriji, Luvijani su bili izuzetno moćni zbog velikog bogatstva u resursima koje je posedovala oblast Anatolije. Njegove tvrdnje pokrepljuju satelitski snimci koji su pokazali da je Anatolija bila veoma gusto naseljena u Bronzanom dobu, sa čak 340 velikih naselja.\nIstorijski izvori pominju da su "kraljevstva zapadne Anatolije" često upadala na hetitsku teritoriju i da je pod pritiskom ovih pljačkaša sa zapada i Asiraca sa istoka, Hetitsko carstvo i doživelo pad.\nFoto: Wikipedia, Lavlja kapija u Mikeni\nCanger ide korak dalje i predlaže da su posle pobede nad Hetitima, Luvijani napali Egipat i da su upravo oni taj misteriozni "morski narod". Konačno, svesni pretnje od invazije Luvijana, Grci su se ujedinili i krenuli na neprijatelja iz Anatolije (Trojance), kao što Homer kaže u Ilijadi.\nNaravno, zbog nedostatka čvrstih dokaza, priča o Nultom svetskom ratu predstavlja hipotezu, sve dok se u Anatoliji ne pronađu arheolopki ostaci koji bi mogli da se povežu sa predmetima pronađenim među ruševinam Troje ili u Egiptu.


source.ba | Ispunjen ključni preduvjet za uvođenje 4G mreže\nVijeće ministara BiH, na prijedlog Ministarstva komunikacija i prometa, donijelo je Odluku o usvajanju Politike sektora elektronskih telekomunikacija Bosne i Hercegovine za period 2017. – 2021. i Akcionog plana za njenu realizaciju, što je ključni preduvjet za uvođenje 4G mreže i veću brzinu interneta u Bosni i Hercegovini.\nStižu Instagram Stories: Recept pozajmljen od Snapchata\nŽene, želite li bicikl veš mašinu?\nYamaha Transformer bez konkurencije\nCilj je Bosnu i Hercegovinu približiti razvijenim zemljama svijeta te omogućiti bh. građanima bolje usluge. Razvijene telekomunikacione mreže i usluge predstavljaju uvjet za razvoj informacionog i društva znanja, što će u konačnici utjecati na daljnji ekonomski razvoj zemlje.\nPrema riječima ministra Ismira Juske, usvajanjem ovog strateškog dokumenta Ministarstvo je okončalo još jedan izuzetno važan posao iz svoje nadležnosti.\n- Ovim smo ispunili i obećanje dato na nedavnom sastanku sa direktorima telekom operatera u BiH. Konačnim usvajanjem Politike, telekom operaterima u BiH širom se otvaraju vrata za uvođenje 4G mreže. Sada je sve na njima - kaže ministar Jusko.\nTagovi: Noviteti4G mreza


SEEbiz.eu / ME / Crna Gora od Srbije traži izručenje Marovića\nSvetozar Marović Milloš Marović Budva Demokratska partija socijalista\nAutor/izvor: SEEbiz / Agencije\nDatum objave: 26.04.2019. - 07:22:47\nPODGORICA - Ministarstvo pravde Crne Gore uputilo je Ministarstvu pravde Srbije molbu za izručenje bivšeg predsjednika Državne zajednice Srbija i Crna Gora Svetozara Marovića radi odsluženja zatvorske kazne, na koju je pravosnažno osuđen u Crnoj Gori.\nCrnogorsko ministarstvo traži i da Marovićev sin Miloš zatvorsku kaznu od godinu dana odsluži u Srbiji, čije je državljanin, prenosi Radiotelevizija Crne Gore.\nSvetozar Marović je osuđen na tri godine i deset mjeseci zatvora zbog korupcije, a mora platiti i 1,1 milijun eura odštete te u humanitarne svrhe dati 100.000 eura. Takva mu je kazna izrečena nakon što je priznao krivnju i nagodio se s tužiteljstvom.\nPrema crnogorskom Ministarstvu pravde, i prije podnošenja molbe za izručenje, samim raspisivanjem međunarodne Interpolove potjernice, stvoreni su svi pravni preduvjeti da Svetozar Marović bude uhapšen u Srbiji, kako bi bio izručen, "kao što je to slučaj sa drugim licima koje Crna Gora potražuje i čija se izručenja iz Srbije redovno i ažurno realizuju".\n"Ipak, okolnost da se Svetozar Marović u protekle dvije godine naočigled javnosti slobodno kretao i pojavljivao na javnim mjestima na teritoriji Republike Srbije, i pored crvene Interpolove potjernice koja je za njim raspisana, navela je Ministarstvo pravde Crne Gore da, ne čekajući više hapšenje Svetozara Marovića, uputi i molbu za njegovo izručenje", objašnjavaju iz Podgorice.\nMinistarstvo očekuje da će upućivanje molbe za izručenje Svetozara Marovića dodatno potaknuti srpske nadležne organe na ispunjavanje međunarodnih obaveza odnosno, kako se navodi, lišavanje slobode Marovića i njegovo izručenje Crnoj Gori.\nMiloš Marović dobio državljanstvo Srbije\nCrnogorsko ministarstvo je istovremeno srpskim nadležnim organima proslijedilo zamolnicu Osnovnog suda u Kotoru, kojom je zatraženo da zatvorska kazna u trajanju od godinu dana, koja je izrečena Milošu Maroviću, bude izvršena u Srbiji.\n"Predmetna zamolnica uslijedila je nakon što je Osnovnom sudu u Kotoru dostavljeno zvanično obavještenje Ministarstva unutrašnjih poslova Crne Gore da je Miloš Marović po sili zakona izgubio crnogorsko državljanstvo, budući da mu je dodijeljeno državljanstvo Republike Srbije, a u svjetlu činjenice da prema važećim međunarodnim ugovorima Republika Srbija nije u obavezi da Crnoj Gori izruči sopstvenog državljanina koji je osuđen na zatvorsku kaznu manju od dvije godine", navodi se.\nNapominje se i da je, uz to, "Osnovni sud u Kotoru uputio predmetnu zamolnicu radi sprečavanja da zastare izvršenja kazne u tom slučaju".\nMinistarstvo pravde Crne Gore ocijenilo je i da je, nakon dvije godine i "brojnih javnih pojavljivanja Svetozara i Miloša Marovića u Beogradu", izostala bilo kakva reakcija policije u Srbiji u odnosu na crvene Interpolove potjernice koje su za njima raspisane.\n"Indikativna je i odluka nadležnih organa Republike Srbije da Milošu Maroviću, licu pravosnažno osuđenom za organizovani kriminal, bude dato državljanstvo i da mu na taj način bude omogućeno da izbjegne odsluženje zatvorske kazne u državi u kojoj je počinio teško krivično djelo i u kojoj je pravosnažno osuđen", navelo je Ministarstvo pravde Crne Gore.


Doktor koji je radio do kraja: Umro sa 105 godina, bez želje da ode u penziju. Ovo su njegovi saveti - Biznis Telegraf.rs\n27/08/20 | 12:35\nŠigeaki Hinohara je bio Japanac koji je ovaj svet napustio 2017, ali je tokom svog života dugog više od jednog veka, radio punom parom i sa istom strašću prema medicini, kao i prvog dana\nŠigeaki Hinohara / Foto: Wikimedia/Karsten Thormaehlen\nJapan je prvi na listi najdugovečnijih nacija, a ne možemo reći da žive bez stresa, pre svega uzimajući u obzir njihovu radnu etiku. I dalje je upitno da li je reč o ishrani, genetici ili nečemu trećem.\nJedan od takvih "blistavih primera" je i, sada pokojni, dr Šigeaki Hinohara (Shigeaki Hinohara), koji je 2017. umro u 105 godini života, i to kao predsedavajući Međunarodnog univerziteta Sveti Luka i počasni predsednik Međunarodne bolnice Sveti Luka, iz Tokija.\nKažu da je imao izvanredan život, a u čemu je bila njegova tajna? Sudeći po tome što je radio do kraja života, čini se da mu je posao prijao i donosio više lepog, nego stresa. On nije žurio u penziju. Sledio je ova "pravila" koja vam mogu pomoći da bolje organizujete svoj privatni, ali i poslovni život.\n"Nemojte se penzionisati. Ali, ako baš morate, učinite to daleko posle 65. godine"\nProsečna starost za odlazak u penziju, u većem delu sveta, jeste oko 65. godine, ali je Hinohara na stvari gledao malo drugačije.\nU intervjuu za "The Japan Times" je davne 2009. godine rekao sledeće: "Sadašnja starosna granica za penzionisanje je određena pre pola veka, kada je prosečni životni vek u Japanu bio 68 godina, i kada je bilo samo 125 Japanaca starijih od 100 godina".\nDa njegov stav nije "prazna priča", govori i činjenica da je lečio svoje pacijente nekoliko meseci pre smrti, u knjizi za zakazivanje je pisao termine za narednih 5 godina i radio je do 18 sati dnevno.\nJapanci su narod koji u proseku živi najduže / Foto: Pixabay\n"Uvek radi dve stvari: koristi stepenice i okupiraj mozak"\nHinohara je naglašavao važnost redovnog vežbanja, nije koristio lift već stepenice, i to tako što je preskakao jedan red. To je bio njegov trik za "buđenje" mišića. Sam je nosio svoje kofere i stvari, i u poznim godinama, a tokom 12 meseci bi održavao do 150 predavanja, obično govoreći 60 do 90 minuta.\nNjegova ishrana bila je "spartanska", jer je gojaznost smatrao jednim od najvećih problema današnjice.\n- Za doručak pijem kafu, čašu mleka i sok od pomorandže sa kašikom maslinovog ulja. Ručak se sastoji od mleka i nekoliko biskvita, a nekada ni ne jedem, ako sam zauzet. Nikada nisam gladan, jer sam fokusiran na svoj rad. Večera je povrće, malo ribe i pirinča, i dva puta nedeljno 100 grama nemasnog mesa - govorio je.\nTakođe je smatrao da čovek mora stalno da "upošljava" svoj mozak. Prema njegovom mišljenju, onaj ko nema skroz ispunjen raspored - brže stari i umire. Ali, ne radi se samo o poslu i izvršavanju obaveza, već i o aktiviranju moždanih vijuga na druge načine.\n"Pravila donose stres, olabavite ih"\nIako je jasno promovisao vežbanje i planiranu ishranu, kao puteve ka dužem i zdravijem životu, Hinohara je istovremeno tvrdio da ne treba da budemo opsednuti ograničavanjem svog ponašanja.\n- Svi se sećamo kako bismo ponekad, kada smo se igrali kao deca, zaboravili da jedemo ili spavamo - govorio je, i isticao: "Verujem da možemo da zadržimo takav stav kao odrasli. Najbolje je ne umarati telo sa previše pravila".\nRičard Overton, jedan od najstarijih američkih veterana iz Drugog svetskog rata, verovatno bi se složio. On je sve do svoje smrti, u 112. godini, pušio, pio viski, jeo prženu hranu i sladoled svakodnevno.\n27. avgust 2020 | 19:32\nSve je to lepo, prosla su i ona lepa Titova, Markoviceva vremena.. sada rintaj dok ne crknes, a pomoce ti i korona\n27. avgust 2020 | 17:56\nPametan covek. Sta da radis kad odes u penziju?\n27. avgust 2020 | 17:01\nImali zelje ili ne, celi svet ce raditi do smrti.


agent Sonja Šarlija Pirjak\nagent Sonja Šarlija PirjakPoništi filtere\nModerna vila sa bazenom i pogledom\nEkskluzivan apartman u novogradnji 300 metara od plaže\nRIJEKA CENTAR DVA APARTMANA I PP NA ODLIČNOJ LOKACIJI!\nEKSKLUZIVNO!! NOVOGRADNJA NJIVICE! ELITNI STAN!


Kata Djukic\t 17.02.2020. 23:31h\nPoslednja objavljena pesma Lepe Brene je prvobitno bila ponuđena Aleksandri Prijović. Ipak, Prija ju je, u konsultaciji sa svojim suprugom Filipom Živojinovićem, prepustila Breni jer je smatrala da je idealna za nju.\n"Kada su Filip i Aleksandra čuli pesmu, predložili su mi da je ja uzmem jer je to ipak moj stil. Pesma pripada žanru klasične pop muzike, gde sam se već odavno etablirala sa mnogim svojim numerama", počela je izlaganje na ovu temu pevačica.\n"Pesma je pun pogodak i neizmerno sam im oboma zahvalna na daru i iskrenosti. Što se tiče pesama, postoje pevači koji pesmi daju život, oblik i emociju. Sećam se kada je do mene stigla pesma "Nema mojih svatova". Pomislila sam da ona po tekstu nije za mene jer mi se ne bi verovalo kada bih je otpevala. Nazvala sam Anu Bekutu i njoj se ta pesma izuzetno dopala", dodala je Brena.\n"To je samo jedan od primera. Svaki pevač, ako je iskren prema sebi, zna koja pesma je za njega, a koja ne", bio je zaključak pevačice.\nKurir.rs/K.Đ/Gloria, Foto: Damir Dervišagić, Ana Paunković\nZAKLJUČAVALA SAM SE U TOALETE, SEDELA NA GAJBAMA: Lepa Brena priznala šta je TRPELA U KARIJERI! To nije mogla da PODNESE\nBOBA PRIREDIO BRENI IZNENAĐENJE NA DAN ZALJUBLJENIH: Doneo joj OVO u apartman! NIJE BILO NIMALO JEFTINO\nLepa BrenaAleksandra PrijovićFilip Živojinovićpesmauzela pesmupevačica


Neka gori, samo nek′ je dejtonska | Politika | DW | 07.08.2013\nNeka gori, samo nek' je dejtonska\nEksperti tvrde da je suštinski problem u koordinaciji protivpožarnog delovanja u Bosni i Hercegovini logika prema kojoj država može da izgori, ali se njeno komplikovano ustavno uređenje ne sme dovoditi u pitanje.\nSa požarima kod Jablanice, na tzv. Prenjskim vratima, bori se oko 120 vatrogasaca i meštana, koji su se dobrovoljno organizovali, ne bi li zaustavili vatrenu stihiju. U gašenju požara učestvovali su i zastareli helikopteri Oružanih snaga (OS) BiH. Ispostavilo se da su mnogi od problema, koji su prošle godine otežavali gašenje požara prisutni i ovog leta.\nZastareli helikopteri OS BiH\nIz entitetskih uprava civilne zaštite, međutim, uveravaju da se nevolje sa požarima iz 2012. godine više neće ponoviti. „Mislim da je dosta toga urađeno po preporuci Federalnog štaba civilne zaštite u vezi sa sprovođenjem preventivnih mera u lokalnim zajednicama, odnosno kantonima i kod privrednih društava koja gazduju ili upravljaju šumskim fondom. Imamo informaciju da je većina tih firmi organizirala svoje osmatračke službe te osigurala određene resurse za gašenje početnih požara“, kaže direktor Federalne uprave civilne zaštite Alija Tihić.\nProđe leto, kanadera nema\nDirektor Civilne zaštite Republike Srpske (RS) Milimir Doder tvrdi da se i u RS proteklih 12 meseci radilo na boljem opremanju timova. „Što se tiče samih vatrogasnih jedinica, one su prilično dobro opremljene. Imamo mi i modernu opremu i obučene vatrogasce, ali to nije dovoljno kad nastanu požari velikih razmera na nepristupačnim terenima“, rekao je Doder.\nŠumske požare u BiH prošle godine gasili su helikopteri iz Rusije i Turske, kao i kanaderi iz Hrvatske, a zvaničnici u BiH govorili su kako se leto 2013. godine ne sme dočekati bez sopstvenih letelica. Ali leto je došlo, a s njim i prvi požari. BiH se ponovo oslanja na međunarodnu pomoć, konkretno na hrvatske kanadere.\nNi najsposobniji vatrogasci ne mogu dopriti do nepristupačnih terena\nKo će upravljati letilicama – entitet ili država?\nPosebna komisija Veća ministara BiH još od prošle godine razmatra moguća rešenja za borbu protiv šumskih požara, a do 15. avgusta, trebalo bi da predloži i tipove protivpožarnih letelica. Međutim, nadležni u BiH ne mogu da se dogovore sa kog nivoa, državnog ili entitetskog, treba upravljati ovim letilicama.\nKomandant Federalnog štaba civilne zaštite Jerko Ivanković-Lijanović zato kaže da će, ukoliko ne bude političkog dogovora da se letilicama upravlja sa državnog nivoa, Federacija BiH sama ući u projekat kupovine kanadera ili helikoptera za gašenje požara. O nabavci letilica o sopstvenom trošku razmišljaju i nadležni u RS-u.\nIako Sektor za zaštitu i spašavanje pri Ministarstvu bezbednosti BiH nastoji da koordinira rad nadležnih za borbu protiv požara na različitim nivoima, u proteklom periodu nije bilo velikog uspeha, kaže za DW pomoćnik ministra sigurnosti za zaštitu i spašavanje Samir Agić.\nBez dogovora oko nabavke kanadera\n„Državne institucije pomogle su lokalnim strukturama da bez poreskih i carinskih dažbina uvezu veći broj materijalno-tehničkih sredstava i tu je bilo uspjeha“, kaže Agić. „Međutim, nismo zadovoljni sistemom koordinacije, obuke i opremanja koji je u ovako decentraliziranom uređenju BiH izuzetno komplikovan. Nismo zadovoljni ni sistemom raspodjele sredstava za vatrogastvo. Svake godine skupo učimo lekcije, ali znanje ne možemo primijeniti zbog kompliciranog uređenja BiH“, dodaje on.\nStručnjaci ne osporavaju da u borbi protiv požara treba imati odgovarajuća materijalno-tehnička sredstva, ali tvrde da je preventivno delovanje mnogo važnije. U tom smislu ističu značaj edukacije na svim nivoima, upozoravanja, a potom i drastičnog kažnjavanja svih onih koji izazivaju požare.\nKljučne reči požar, gašenje požara, Jablanica, kanaderi, kanader\nTrajni link https://p.dw.com/p/19LGU


Slavisa Gusani – Samo ovu noc – Zvezde granda 2015 – emisija 18 (17. 01. – muška grupa) | ZVEZDE GRANDA 2020 UZIVO | Grand Online | TV Prva\nSlaviša Gušani predstavio se pesmom “Samo ovu noć” Saše Matića\nDok je kandidat pevao, Ana Bekuta je prokomentarisala da ima neku svežu boju glasa.\nZorica Brunclik nije želela da da svoj glas, tako da je kandidat osvojio pet zvezdica.\n“Pet prema jedan, šest prema jedan”, rekao je kratko Saša i pritisnuo taster.\nTagovi: muška grupa, Slaviša Gušani, Zvezde Granda 2015


Favoriti po planu, Borac m:tel siguran u Goraždu | Ostali sportovi\nFavoriti po planu, Borac m:tel siguran u Goraždu | MONDOBA\nFavoriti po planu, Borac m:tel siguran u Goraždu 0 Podijeli Podijeli na facebook Podijeli na twitter Podijeli na viber Pošalji na mail\n16.11.2019. / 21:20 21:26\nAutor mondo.ba 16.11.2019. / 21:20 21:26\nBanjalučani se oporavili od neugodnog domaćeg poraza. Bojan Unčanin u povratničkom debiju slavio sa svojim Konjuhom u komšijskom derbiju protiv Slobode iz Tuzle.\nPoraz od Gračanice u derbiju prošlog kola nije ostavio previše traga na rukometašima Borca m:tel.\nBanjalučani su večeras kao gosti slavili u Goraždu 33:30, pa tako i dalje dijele lidersku poziciju sa Graćanicom, koja je još u srijedu bila bolja od Lokomotive 27:25.\nDamir Delić odigrao je odličan meč i postigao 12 golova, ali slaba je to utjeha za Goražde. Vukašin Rakocija bio je najefikasniji u pobjedničkom timu. Postigao je osam golova, jedan manje Miloš Nježić, a po šest su dodali Bojan Rađenović i Nemanja Vučićević.\nBojan Unčanin povratnički debi na klupu Konjuha uljepšao je trijumfom, kojim je klub iz Živinica prekinuo mini-seriju od tri meča na kojima nije slavio.\nŽiviničani su u komšijskom derbiju protiv tuzlanske Slobode slavili ubjedljivo 39:29.\nTeškom mukom Izviđač je porazio Leotar 24:23, i to golom u posljednjim trenucima susreta.\nOčekivan trijumf, i to ubjedljiv, zabilježila je i Bosna, koja je u Zvorniku savladala "fenjeraša" Drinu sa deset golova razlike, 39:29. Zvorničani su tako i nakon devetog kola čvrsto prikovano za dno tabele, bez izjednog trijumfa.\nSloga (D) - Vogošća 31:30\nIzviđač - Leotar 24:23\nKonjuh - Sloboda 39:29\nMaglaj - Iskra 32:27\nSloga (GV/U) - Slavija 23:20\nGoražde - Borac 30:33\nDrina - Bosna 29:39\nGračanica - Lokomotiva 27:25\nTABELA: Gračanica 21, Borac m:tel 21, Bosna 20, Izviđač 17, Slavija 14, Sloga (GV-U) 14, Sloga (D) 14, Lokomotiva 14, Sloboda 12, Leotar 12, Iskra 11, Konjuh 10, Maglaj 10, Vogošća 10, Goražde 6, Drina 0.\nRukomet Rukometna liga BiH RK Borac RK Konjuh Bojan Unčanin RK Izviđač


Milo Ðukanović: Crnu Goru niko i ništa neće skrenuti sa EU puta - Telegraf.rs\n29/06/18 | 15:52 ≫ 17:29\nMilo Ðukanović: Crnu Goru niko i ništa neće skrenuti sa EU puta\nSvesni smo, kaže šef crnogorske države, da put ka Evropskoj uniji neće biti nimalo lak, niti lišen izazova\nCrnu Goru niko i ništa neće skrenuti sa puta evropskih integracija, poručio je danas predsednik Milo Ðukanović, koji tvrdi da iz određenih političkih centara ima pokušaja prenaglašavanja postojećih problema, ili veštačkog kreiranja novih, kako bi se stvorila percepcija da Crna Gora možda i ne želi ostvarenje evropskog cilja.\n- Namera je da se naša zemlja usporava ili čak blokira na daljem putu ka članstvu u EU. Želimo da poručimo da nas niko i ništa neće skrenuti sa evropskog puta - rekao je Ðukanović, na otvaranju konferencije “Regionalna konvencija o EU integracijama Zapadnog Balkana", u Podgorici.\nEU nikad podeljenija, a samit u Briselu stavlja na test jedinstvo Evrope: Migranti glavno pitanje, Šengen pod znakom pitanja (FOTO) (VIDEO)\n- Mala Crna Gora je i u mnogo težim uslovima znala da opstane na evropskom kursu, često držeći u svojim rukama ključ za rešavanje problema od regionalnog značaja. Svima bi i danas moralo biti jasno: onaj ko usporava Crnu Goru, usporiće, možda i zaustaviti evropeizaciju Zapadnog Balkana. A ko ostavlja Zapadni Balkan na vanevropskom koloseku, limitira stabilnost, razvoj i konkurentnost Evrope u celini - rekao je Ðukanović.\nSvesni smo, kaže šef crnogorske države, da put ka Evropskoj uniji neće biti nimalo lak, niti lišen izazova.\nĐukanović nakon pobede na predsedničkim izborima Foto: Tanjug/AP\n- Kao što nije bio ni do sada. Ali mi u ovaj proces nismo ušli zato što očekujemo nagradu u vidu članstva u Evropskoj uniji. Ne, mi pre svega želimo usvajanje evropskih standarda i evropskih vrednosti, i kreiranje boljeg života i sigurnije budućnosti za naše građane. To je naš prevashodni cilj - rekao je Ðukanović, preneo je portal RTCG.\nOn smatra da bi sve evropske države morale hrabrije i odlučnije da krenu u rešavanje aktuelnih problema sa kojima se suočavaju.\nÐukanović je rekao da kao Evropljanin veruje da Evropa mora "učvršćenom vizijom ujedinjenja i nepokolebljivom odlučnošću političkih elita prevazići sopstvene strahove, brže i dugoročno održivo rjšavati aktuelne probleme i time čuvati istorijski zasluženi globalni prestiž kao važan partner napretka čovečanstva u celini".\nPodgorica Foto: Wikipedia/Nije bitno...\nKako je rekao, naše crnogorsko, istorijsko i praktično političko iskustvo pokazuje da za osećaj straha ili hrabrosti ni među ljudima ni među državama, veličina i brojnost nikada nisu predstavljali značajan faktor.\nRečju, kazao je, nije bitno koliko ste veliki, već da li znate šta hoćete, i koliko ste odlučni i sposobni da to i ostvarite.\n- Takav pristup je presudno uticao da se uspešno suprotstavimo Miloševićevoj politici ''90-tih; da učvrstimo mir i međuetnički sklad u Crnoj Gori u vreme raspada Jugoslavije; da sačuvamo zemlju od bombardovanja ''99; da održimo i razvijamo prijateljske odnose sa svim susjedima; da kao najmanja država Zapadnog Balkana postanemo lider u procesu evropskih integracija; da od jedne od najsiromašnijih republika u bivšoj Jugoslaviji postanemo država sa najvećim bruto nacionalnim dohotkom po glavi stanovnika u regionu - rekao je Ðukanović.\nNajbolji hrvatski maturant očitao bukvicu Kolindi zbog Srbije, a ona ostala bez reči (FOTO)\n30. jun 2018 | 13:38\nBravooo Milo.Podrzavamo tebe.Ako oformis kamp za Srpske izbeglice,stizemo.\n29. jun 2018 | 21:31\nPricajte vi sta hocete ali Milo i Putin su dva naj veca mangupa na politickoj sceni\n29. jun 2018 | 19:59\nCrni Milo valjda si trebao reci da vas djetice nista ne moze skrenuti sa beogradskog puta,kakva crna eu.


Saznajte može li korona virus opstati na proizvodima za šminkanje || Story.rs\nIako mnogima ovih dana šminkanje nije deo rituala i to sve zbog pandemije virusa, ipak je bitno da dezinfikujemo svoje makeup proizvode koji se nalaze u tašnama. U nastavku teksta saznajte može li korona virus opstati na maleup proizvodima...\n- Ne možemo puno reći o SARS-CoV-2 (virusu koji uzorkuje COVID-19) što se tiče make-up proizvoda. Ali ono što je činjenica je da virus treba domaćina kako bi se razmnožavao pa u svakom slučaju ne može dugo živeti, za razliku od bakterija - rekla je Anđela, piše Index.hr.\nOna je podsetila da je bitno i da se redovno čiste četkice za šminkanje, da se obrati pažnja na njihove drške, a ne bi bilo loše ni da se unutrašnjost make-up proizvoda naprska medicinskim alkoholom, prenosi Lepota i Zdravlje.\nKorona virus - Šminkanje bez isprobavanja\nOno na šta posebno upozoravaju je korištenje testera u drogerijama. Naime, svima onima koji u narednom periodu odlaze u drogerije savetuje se da nikako ne koriste testere šminke jer postoji velika mogućnost da ih je koristila zaražena osoba. Mnoge kompanije povukle su svoje testere iz radnji, a postavile dezinfekcijona sredstva na ulaze u njih. Zato, oprezno. Čak i ako niste ovih dana izlazili iz kuće, očistite svoju šminku još jednom. Malo predostrožnosti nije na odmet.\nkorona virus makeup proizvodi za šminkanje saveti šminkanje stručno saveti virus


Republika / (VIDEO) Ovo morate da vidite: U suknji i štiklama zadala domaći zadatak Ronaldu i Mesiju\nnedelja, 17. 5. 2020.| 15:04\nRakel Beneti iz Brazila pokazuje izuzetne veštine sa loptom.\nU štiklama i suknjici pokazala je umeće sa loptom i tako poslala izazov Kristijanu Ronaldu, Lionelu Mesiju i ostalim fudbalskim zvezdama.\n(VIDEO,FOTO) Najveća FUDBALSKA PREVARA: Dve decenije glumio da je napadač a nikad nije dao gol\nRakel je godinama na sceni zbog atraktivnog izgleda i fudbalskih veština.\nCristiano Ronaldo and Lionel Messi has 24 hours to respond to this 🔥🔥🔥 pic.twitter.com/2CJD4ymc8U — Seun (@akphies) May 15, 2020\nBoa semana ⚽❤🙏🏻 que Deus nos dê sabedoria, fé e força pra mais uma semana difícil de #quarentena 😌 (vestido BY @impressionmodafesta )\nA post shared by 🙏⚽👠Raquel Benetti (@raquelfreestyle) on May 11, 2020 at 7:50am PDT\nPoslednjim videom samo je dodatno podigla sopstvenu popularnost.\nHoje as 18h live com @esporteinterativo ❤💥⚽ aquela aulinha de futebol freestyle pra vocês !! VAMOS JUNTOS nessa #quarentena #treinoemcasa #futebol #resenha\nA post shared by 🙏⚽👠Raquel Benetti (@raquelfreestyle) on Apr 28, 2020 at 12:48pm PDT\n⚽ aiiii vai acabar a minha bola edição especial de 1 Milhão de inscritos❤🙊😢 estamos nas últimas unidades 😲... E eu vou sentir saudades 😍 da correria de entregar bolas, autografar e tudo mais ☺ gratidão a vocês por viverem isso comigo, 1ª mulher a ter uma bola de futebol/marca própria (done)💥⚽🤙🏻 o impossível é só questão de opinião 🤷🏻♀...\nA post shared by 🙏⚽👠Raquel Benetti (@raquelfreestyle) on Apr 28, 2020 at 8:49am PDT\nSport Fudbal Brazil Rakel Beneti\nNAJEŽIĆETE SE: Emotivno pismo mlade teniserke Novaku Đokoviću - heroj naših srca je još jednom ulio taj eliksir života, vratio veru u bolje sutra!\nMRKELA: Malo je sportskih direktora u Evropi koji su kao ja!\nIMAO JE SVETLU BUDUĆNOST:: Svirepo ubio trudnu devojku, nahranio rotvajlere njenim telom, a sad je zaštitno lice štenare!\nLiverpulu preti kazna: Evo šta bi moglo da se dogodi ako ne prestanu lude proslave po gradu\nBizarna pravila UEFA: Bude li samo jedan igrač pozitivan na koronu, klub gubi 3:0 i ispada iz Evrope!\nGrujić dobija šansu u Liverpulu?


Objavljen raspored predavanja na MS NetWork 5 konferenciji | Visokoin.com\nObjavljen raspored predavanja na MS NetWork 5 konferenciji\nMicrosoft NetWork 5 konferencija počinje sa tehničkim keynoteom 27.4.2015. godine u 18 sati, a nastavlja se 28. i 29.4. sa predavanjima kroz 6 paralelnih smjerova, uz predavanja za menadžere, predstavljanje lokalnih studija slučaja, predavanja za programere i IT profesionalce, odnosno predavanja članova lokalne Microsoft i akademske zajednice.\nVrijedi napomenuti da će vrhunske predavače i teme na ovogodišnjoj konferenciji pratiti i vrhunska zabava. Naime, u ponedjeljak, nakon tehničkog keynotea, učesnike konferencije razveselit će Branko Đurić Đuro na sebi svojstven način, a u utorak, nakon dana ispunjenog kvalitetnim predavanjima, učesnike će zabaviti Bombaj štampa sa svojim najvećim hitovima!\nPrijave za konferenciju su otvorene do 20.04.2015. godine, s tim da svi učesnici koji se prijave do 01.04.2015. godine, ostvaruju popust od 100 KM na cijeni kotizaciju za učešće na konferenciji koja iznosi 300 KM (plus PDV). Kao i prethodnih godina, Microsoft BiH je obezbjedio posebnu kotizaciju za redovne studente, kojima je omogućeno da učestvuju na najvećoj IT konferenciji u BiH za samo 50 KM (plus PDV).\nViše informacija o MS NetWork 5 konferenciji možete pronaći na zvaničnoj web stranici: www.msnetwork.ba.\nEnis ŠahinovićMicrosoftMicrosoft BiHMS NetWorkSarajevo0


SUBOTIČKA INICIJATIVA | Vojvođanska Konvencija\nUČESNICI PRVE VOJVODJANSKE KONVENCIJE Predstavnici vojvodjanskih demokratskih političkih stranaka, stranaka manjinskih nacionalnih zajednica i nevladinih organizacija koje se zalažu za pravnu i stvarnu ravnopravnost gradjana, naroda i etničkih grupa, u punoj, Ustavom Republike Srbije zagarantovanoj i sopstvenim konstitutivnim aktom i zakonima regulisanoj autonomiji Vojvodine, Predstavnici svih saveta nacionalnih manjina, poslanici i odbornici u […]\nUČESNICI PRVE VOJVODJANSKE KONVENCIJE\nPredstavnici vojvodjanskih demokratskih političkih stranaka, stranaka manjinskih nacionalnih zajednica i nevladinih organizacija koje se zalažu za pravnu i stvarnu ravnopravnost gradjana, naroda i etničkih grupa, u punoj, Ustavom Republike Srbije zagarantovanoj i sopstvenim konstitutivnim aktom i zakonima regulisanoj autonomiji Vojvodine,\nPredstavnici svih saveta nacionalnih manjina, poslanici i odbornici u Skupštini AP Vojvodine i skupštinama velikog broja vojvodjanskih gradova i opština,\nGradjani svih nacionalnosti i konfesija, ugledni poslenici svih oblasti društvene prakse i života, kojima jednakopravnost naroda i autonomija Vojvodine leže na srcu,\nOni koji Vojvodinu osećaju i spoznaju kao prirodnu, regionalnu, ekonomsku, kulturno-istorijsku i političku celinu, sa posebnostima proizašlim iz njenog geografskog položaja i uslova za vekovno zajedničko življenje i privredjivanje,\nOni koji specifičnost njenog identiteta raspoznaju u istoriji, u sadašnjosti i vide ih kao izvor stabilnog razvoja i blagostanja u budućnosti,\nPredstavnici svih vojvodjanskih regija i socijalnih slojeva,\nOkupljeni, 28. februara 2004. godine u Subotici, najsevernijem gradu u Republici Srbiji i jednoj od najstarijih varoši u Vojvodini,\nNa tridesetogodišnjicu donošenja prvog vojvodjanskog ustava (1974) i godišnjicu donošenja Povelje DZ Srbije i Crne Gore o ljudskim i manjinskim pravima i gradjanskim slobodama,\nU prisustvu predstavnika medjunarodne zajednice i NVO koje se zalažu za ravnopravnost naroda i doslednu decentralizaciju Republike Srbije, sa sedištem u Beogradu,\nAklamacijom usvajaju politički dokument pod nazivom:\nVojvodina, samosvojna geopolitička pokrajina i zajednica trajnih interesa i vekovnih stremljenja, sa dugim civilizacijskim kontinuitetom i istorijskim trajanjem;\nNajrazvijenija pokrajina Republike Srbije, pre miloševićevskog prevrata, jedna od osam članica jugoslovenskog federalizma sa sopstvenim ustavom (1974), sa najvećim i najbržim vlastitim razvojem ostvarenim u vreme pune autonomije (1968-1990), kada su u njoj stvoreni, u svetu poznati poljoprivredni kombinati, industrijski sistemi, povezani sa velikim brojem malih i srednjih preduzeća, izvozom usmerenim ka najrazvijenijim zemljama u svetu, sa obimnim i planskim ulaganjem u infrastrukturu, u objekte kulture, zdravstva i obrazovanja i sporta, zbog čega je Vojvodina, u tom vremenu, po prirodi stvari bila najprivlačnija regija za postojano doseljavanje;\nVojvodina koja je »kapom i šakom«, uvek kada je zato postojala potreba, samo davala i uvek nesebično iskazivala visok nivo solidarnosti i razumevanja za nevolje drugih;\nVojvodina danas, u političko-pravnom smislu, od oduzimanja autonomije 1988. godine, samo formalno autonomna pokrajina, još uvek bez ozbiljnog stvarnog sadržaja i nadležnosti;\nSa svim posledicama rata u kom su ginuli i njeni mladići i u kom je ona platila najveći materijalni danak;\nVojvodina izneverenih nadanja u privredni rast i korenite demokratske promene;\nUz svakodnevne, i sve brojnije afere i već odomaćenu kriminalizovanu javnu i zakulisnu društvenu scenu, sa uticajnim finansijskim i ratno-profiterskim lobijem, stvaranim još u onom, oktobra 2000. godine konačno uklonjenom režimu, ali brzo uspešno prilagodjenom i novoj vlasti;\nSa ukinutom autonomijom, oduzetom imovinom svojih bogatih gradova i sela i velikih privrednih i infrastrukturnih sistema;\nBez prava na raspolaganje i planiranje sopstvenim dohotkom, sa nemilosrdno pljačkanom privredom, izgubljenih tržišta, sa nezaposlenošću koja raste;\nUz muke izbegličkog stanovništva raspetog izmedju eventualnog obećanog povratka na nekadanja ognjšta i mukotrpnog ostanka u novom okruženju;\nUz nezaustavljeni masovni odlazak iz zemlje mladih, radno i stvaralački sposobnih i školovanih ljudi;\nTa i takva Vojvodina, nakon 24. septembra i 5. oktobra 2000. godine, posle trogodišnje vladavine DOS-a i nakon poslednjih izbora za parlament Republike, bez ijednog legitimnog predstavnika manjinskih naroda u parlamentu Republike Srbije, po prvi put u istoriji zajedničkog življenja, bez predstavnika vojvodjanskih stranaka u njemu, zabrinuta je, što su svi započeti napori za reafirmaciju autonomnosti Vojvodine ostali do sada ignorisani i što smo sada suočeni sa ozbiljnim pretnjama da autonomija Vojvodine bude i formalno u potpunosti bude ukinuta;\nBez zakonodavne, izvršne i sudske vlasti, bez izvornih prihoda i imovine, bez obzira na ovlaštenja tzv. Omnibus zakona donetog početkom 2002. godine, uz činjenice da položaj i prava nacionalnih manjina nisu sistemski, ustavno, zakonski pozicionirani i da su bez garancija primenjivosti nezavisno od toga kako će država u kojoj živimo biti uredjena, opravdana je zabrinutost za budućnost koja sledi, za aktuelnu i sve težu ekonomsku situaciju, za socijalnu sigurnost, za stanje zdravlja celokupne populacije, kao i zbog sve češćeg narušavanja medjunacionalnih odnosa u mnogim mestima Vojvodine i učestalosti šovinističkih ispada u njima.\nUčesnici Prve vojvodjanske konvencije Subotičkom inicijativom jedinstveno konstatuju diskriminatorski zakonski uslovi, kao i rezultati i političke posledice decembarskih parlamentarnih izbora za Vojvodinu nisu prihvatljive.\nIzražavajući svoje nemirenje sa pretećim posledicama kompromisa sa krajnjom desnicom, Subotička inicijativa insistira na raspisivanju izbora za Ustavotvornu skupštinu, i to po zakonu kojim bi se obezbedilo ravnopravno i delotvorno učešće svih nacionalnih, socijalnih i regionalnih grupacija koje čine Republiku Srbiju, a radi ostvarivanja opšteg konsenzusa o osnovnim načelima i vrednostima koje treba u novi ustav uneti.\nUčesnici Prve vojvodjanske konvencije pozivaju sve demokratske snage u Pokrajini, sve evropski orijentisane političke snage u Vojvodini i Srbiji, da se izbore za ustavne promene i zakonska rešenja kojima će se posledice miloševićevske vladavine i njegovih koalicionih partnera, mehanizam i suština njegovog totalitarnog režima demontirati i ukloniti.\nUčesnici Prve vojvodjanske konvencije očekuju što skoriji konsenzus demokratske većine u Skupštini Vojvodine i usvajanje Osnovnog zakona AP Vojvodine kao doprinosa koncipiranju novog Ustava Republike Srbije, koji će manjinskim narodima i Vojvodini kao autonomnoj pokrajini garantovati punu ustavnu autonomiju i ravnopravnu zastupljenost u Skupštini Republike Srbije.\nNovo izborno zakonodavstvo sa Vojvodinom kao jednom izbornom jedinicom i izbornim cenzusom koji će uvažavati sve posebnosti vojvodjanskog političkog organizovanja i ukupnog bića Pokrajine u izbornom sistemu, kako za republičke tako i za pokrajinske izbore.\nNaglašavajući da se autonomija Vojvodine može i mora realizovati i praktikovati prevashodno kao demokratsko i razvojno pitanje, civilno i civilizacijsko pitanje, kao pitanje ljudskih prava, pitanje modernizacije i moderne organizacije javnih službi i javnih institucija, kao put i uslov neophodnih vidova prilagodjavanja i uslov za integrisanje države Srbije u savremene evropske i globalne političke i civilne procese, Podsećajući gradjane Vojvodine da činjenice i iskustva života i razvoja Vojvodine, decenijama unazad već, govore i potvrdjuju da je materijalnog prosperiteta i ukupnog napretka u Pokrajini uvek bivalo srazmerno obimu i stepenu autonomnosti Vojvodine,\nUvereni da Vojvodina pripada Vojvodjanima, da pripada svim gradjanima i narodnostima bilo kada da su u nju došli i bez obzira koliko dugo su u njoj,\nPonavljamo da do ostvarenja autonomije kao cilja može da se dodje samo ako se za to založe javno i udruženo Vojvodjani zajedno\nAko želimo punu zakonodavnu, izvršnu i sudsku autonomiju, u svim oblastima života, sem u segmentima koji su, po prirodi stvari, u nadležnosti države Srbije i DZ SCG u čijim smo granicama, političku scenu Vojvodine moramo osloboditi ne samo od nadiranja ekstremne nacionalističke desnice i drugih izrazito nazadnjačkih snaga, već i od balasta besmislenih i ostrašćenih konfrontacija stranačkih lidera. Stoga, naglašavamo\nVojvodina ne sme biti talac interesa bilo koje stranke ili bilo kog lidera pojedinačno, a vojvodjanske stranke ne smeju biti u vezi sa prljavim kapitalom, jer se time nanosi šteta i samoj ideji o autonomiji i kompromituje se čistota borbe za nju.\nVojvodini je potreban svenarodni pokret i front, objedinjujući orijentirbrojnim, sada zbunjenim i razočaranim, a neopredeljenim biračima, da imaju kome dati glas na narednim lokalnim, pokrajinskim i republičkim izborima, i zato\nSubotička inicijativa poziva gradjane Vojvodin da daju svoj glas podrške programu izvorno demokratske Vojvodine za ostvarivanje prava Pokrajine na vlastiti konstitutivni akt i sopstvene zakone, na fondove i poreze, na gazdovanje i planiranje sopstvenim resursima i rezultatima stvaranja, za punu regionalizaciju, decentralizaciju, samoupravu gradova, opština i regija u državi Srbiji, za regionalizovanu i decentralizovanu Vojvodinu koju čine Srem, Banat i Bačka.\nZa Vojvodinu ubrzanog razvoja, bez opustošenih njiva i sela, bez oronulih gradova, bez bede i siromaštva, bez ratova i etničkih čišćenja, bez nacionalne asimilacije ili prinudnog iseljavanja i prisilnih promena nacionalnog sastava i strukture stanovništva.\nSubotičkom inicijativom apelujemo\nNa sve reformsko-demokratske snage u pokrajini i srbiji da se ujedine,\nDa članice Vojvodjanskog saveza i Vojvodjanskog pokreta odmah započnu razgovore o mogućnostima i najracionalnijim oblicima zajedničkog i dogovornog izlaska na buduće lokalne i pokrajinske izbore,\nkao i izbore za predsednika i Ustavotvornu skupštinu Republike Srbije i da tako obezbede uslove da se u parlamentima politički omogući iustavno ostvari decentralizovana i regionalizovana evropska država Srbija,\nu kojoj se Vojvodina svojom voljom i odlukama nalazi u sastavu, odnosno da se puna autonomija Vojvodine trajno utemelji i obezbedi.\nPrva vojvodjanska konvencija očekuje da medjunarodna zajednica pomogne da do razrešenja vojvodjanskog pitanja što pre dodje na demokratski način na osnovama Londonske konferencije iz 1992. godine, da se vojvodjansko pitanje razrešava bez pogubnih stranačko-parcijalnih nagodbi i trgovine, u skladu sa strateškim interesima Vojvodine kao regije i u skladu sa istorijskim težnjama svih gradjana i brojnih naroda koji u njoj žive.\nU Subotici, 28. februara 2004.


pink.rs | Srpska lista podržava Vučića, opoziciji poručili da ćuti\nSrpska lista podržava Vučića, opoziciji poručili da ćuti\nZato, istakao je, vreme je da se kaže "dosta onima koji ive više od 300 kilometara od teritorije Kosova i Metohije, a više svetlosnih godina udaljeni od problema Srba koji žive na prostoru Kosova i Metohije".\nPotpredsednik kosovske vlade Dalibor Jeftić je da odnosi Srba i Albanaca moraju da se reše kako bi u budućnosti, oni koji ovde žele da žive, imali drugačiju situaciju i uslove za život.\nOpoziciji je poručio da bi najbolje bilo da ćute.\n- Opredeljeni smo za trajni mir i svi smo u obavezi da tako nešto podržimo, jer samo tako možemo da izbegnemo rat - kaže Jevtić.


Marti "optimista" po pitanju hapšenja "velikih riba" u PR\nMarti „optimista“ po pitanju hapšenja „velikih riba“ u PR\nTanjug 9. novembra 2018. 11:55\nPREŠEVO – Švajcarski senator Dik Marti, bivši specijalni izvestilac Saveta Evrope i autor izveštaja o trgovini ljudskim organima na Kosovu iz 2010, izjavio je da „veruje“ Specijalnom sudu za zločine tzv. OVK u Hagu i da je „optimista“ po pitanju hapšenja „velikih riba“ u Prištini.\n„Optimista sam da će uskoro tribunal testirati svoj rad prvim hapšenjima ljudi koji su na Kosovu i međunarodnoj zajednici poznati kao ‘velike ribe'“, rekao je Marti za „Preševa jon“.\n„Preševa jon“ navodi da je Marti „ranije nazivao (kosovskog predsednika) Hašima Tačija, (potpredsednika kosovske skupštine) Džavita Haljitija, (predsednika kosovske skupštine) Kadrija Veseljija… ‘velikim ribama'“.\nPrema Martiju „uspostavljanjem tribunala za zločine na Kosovu, Kosovo će bez sumnje otvoriti nove perspektive za integracije“.\n„Ne mislim da će (sud) biti protiv Kosova ili OVK, već zlostavljača iz njihovih redova iz perioda tokom i nakon rata u regionu. Verujem da dobar deo kosovskih političara to zna, posebno onih kojima nisu čiste ruke“, rekao je Marti.\n„Preševa jon“ navodi da je Marti takođe upitao „zašto ga Hašim Tači ne tuži za ‘klevetu'“.\nMarti je u julu 2014. u intervjuu za švajcarski radio SRF rekao da je izveštaj glavnog tužioca za istragu o trgovini ljudskim organima na Kosovu i Metohiji 1999. godine Klinta Vilijamsona, koji je tada predstavljen, predstavljao „prijatno iznenađenje“ i da, iako Vilijamson nije naveo imena, već je pominjao samo nekadašnje visoke kadrove OVK, za Martija bilo „sasvim jasno ko su oni“.


Vesić - rušenje na Ledinama i legalna gradnja | Mondo Portal\nZamenik gradonačelnika Goran Vesić uputio je pismo Javnoj beležničkoj komori u kome sam tražio od notara da prestanu da overavaju ugovore za objekte u kojima ne postoji građevinska dozvola.\nUkoliko ne postoji dozvola, odnosno rešenje o ozakonjenju, overavanjem se saučestvuje u krivičnom delu, i učestvuju u prometu nečega što je nelegalno, istakao je zamenik gradonačelnika.\nVesić je podsetio da su iz nadležnog ministarstva najavili da će ubuduće za bespravnu gradnju krivično odgovarati i investitor i vlasnik parcele i onaj ko gradi, što je odavno u zakonu o gradnji, jer svi koji učestvuju u tome vrše krivično delo.\nZamenik gradonačelnika je izjavio da će na Ledinama 31. avgusta biti srušen jedan bespravni objekat, koji predstavlja ruglo i za koji znaju svi građani ovog dela grada.\nVesić je, odgovarajući na pitanja gledalaca na TV Studio B, najavio da će na tom mestu odmah početi da se gradi park.\nBrega plaća 25.000 evra da ne ide u zatvor\n"To je još jedan od naših napora da suzbijemo bespravnu gradnju u Beogradu. Podsećam da se juče u Ulici Milana Rakića desio skandal kada je investitor pobegao nakon što je presečena cev, pa je metan počeo da izlazi. Dobro je da niko nije poginuo, a kada je došla policija na lice mesta, nije zatekla ni radnike ni investitora, a ne postoji ni tabla sa podacima ko izvodi radove", rekao je Vesić.\nOn je, prenosi Beoinfo, podsetio da je Grad Beograd najavio čitav set mera kada je u pitanju nelegalna gradnja i ovom prilikom upozorio građane koji žele da kupe stan u objektima koji nemaju građevinsku dozvolu da traže te dokumente.\n"Ovi papiri su dokaz da grad garantuje da se sve gradilo po standardima koje propisuje ova država. Ljudi koji grade bespravno, ne samo da vas kradu, već vas i varaju. Stanovi su izgrađeni bez kontrole i sutra niko neće odgovarati ako se nešto desi. Mi ćemo kao grad učiniti sve da rešimo taj problem jer ljudi koji bespravno grade kradu od države ne plaćajući doprinose za gradsko građevinsko zemljište, a od tih sredstava se gradi infrastruktura, obdaništa i škole", rekao je Vesić.\n16.04.2019. | 18:11 > 18:14 1\nphoto 9 0


Pevačica i članica grupe "Hurricane", Sanja Vučić, stavila je tačku na navodnu aferu sa fudbalerom Nemanjom Gudeljom.\nSanja je u emisiji "Amidži šou" objasnila odakle se ona i Nemanja poznaju i u kakvom su odnosu.\n- Jao... Nemanja Gudelj i njegov brat Dragi su moji drugari. Sad ne znam da li se misli u romantičnom smislu... Pa, mislim, on je super tip - rekla je pevačica.\nPodsetimo, Sanja je do prošle godine bila u vezi sa Nikolom Đorđevićem, koji je nakon njihovog raskida ušao u "Zadrugu 4".\nVIDEO: Sanja Vučić peva na aerodromu


Najveći izbor novogodišnje dekoracije na jednom mestu (FOTO) | ZR KLIK\nNajveći izbor novogodišnje dekoracije na jednom mestu (FOTO)\nZrenjanin- Za predstojeće novogodišnje i božićne praznike cvećare „Jasmin“ i „Narcis“ pripremile su ikebane i venčiće koji su aranžirani prirodnim granama četinara, svećama raznih boja i debljina, kao i novogodišnjim ukrasima.\n-Novogodišnja čarolija obuzima svaki dom i unosi sreću i radost, okupljanje dragih osoba i darivanje. Najlepši ne izostavan deo novogodišnje čarolije jeste ukrašavanje prostora ikebanama- rekla je Danijela Tančić PR JKP „Čistoća i zelenilo“ Zrenjanin.\nCvećara „Jasmin“ nalazi se u Svetosavskoj ulici broj 2, a “ Narcic“ u ulici Bratstva-Jedinstva 33a u Mužlji.\nInformacije možete dobiti i putem telefona na brojeve 023/536-772 i 023/600-792.\nRadno vreme cvećara je radnim danima i subotom u periodu od 7-20h.\nStiže nam Nova godina! Dekorišite Vaš dom i poslovni prostor. Najveći izbor novogodišnje dekoracije na jednom mestu!


Svjetlana Topalić, 20/01/2021\nU zadnjih mjesec na ulicama Sarajeva, ali i drugih bh. gradova uočen je sve veći broj migranata među kojima ima i maloljetnika. Iz humanitarnih organizacija, koje svakodnevno dijele obroke migrantima, kažu da priliv migranata uglavnom dolazi iz kampova u Srbiji. Zbog složene politike u Bosni i Hercegovini i dalje samo dva kantona nose teret migrantske krize: Kanton Sarajevo i Unsko sanski kanton.\nSamo u Kantonu Sarajevo ima više od hiljadu migranata koji spavaju vani ili u napuštenim objektima ili pak ispod mostova. U posljednjih mjesec dana uočen je povećan broj maloljetnika među migrantima u Kantonu Sarajevo.\nOko dvadeset migranata zatekli smo ispred kuće Azre Velagić-Macić gdje su čekali svoj današnji prvi obrok. Svi oni nemaju krov nad glavom. Oni, koji su “bolje sreće” uspiju isprositi nešto novca kako bi platili sebi prenoćište u nekom od sarajevskih hostela. U Kantonu Sarajevo oko 1.300 migranata je bez smještaja, kaže nam Azra. Poziva sve dobre ljude da doniraju hranu, obuću, odjeću i vreće za spavanje kako bi lakše preživjeli zimu.\nPrizori koji svjedoče o teškom životu migranata mogu se vidjeti i na rijeci Željeznici u Sarajevu, gdje se uprkos temperaturi ispod nule, migranti kupaju i peru svoju gardarobu. Šta raditi sa migrantima? Da li su dobro došli? Sve su ovo pitanja koja su podijelila bosanskohercegovačko društvo. Novinarka Nidžara Ahmetašević tvrdi da su mediji, koji su pod uticajem određenih politika, uticali na negativnu slilku o migrantima. Neznanje i nekompetencije političkih\nstruktura najveći su problem, dodaje.\nIako su migranti rasprostranjeni širom Bosne i Hercegovine, dva kantona nose najveći teret migrantske krize, Kanton Sarajevo i Unsko-sanski kanton, rekao je Selmo Cikotić pozivajući se na godišnji izvještaj za 2019. godinu.\nTačan broj migranata u Bosni i Hercegovini ipak se ne zna, ono što se zna jeste da ih niko ne želi. Nedovoljan broj graničnih policajaca koji bi kontrolisali posebno istočnu granicu Bosne i Hercegovine omogućava sve veći broj ilegalnih ulazaka u BiH.\nTags\t#Kanton Sarajevo\t#migrantska kriza\nVSTS o procesuiranju predmeta ratnih zločina u BiH\nSud BiH: Izricanje presude Jasminu Keseroviću\nTurski ministar poljoprivrede sa bh. zvaničnicima o jačanju saradnje dvije zemlje\nČelnici EU o mjerama protiv pandemije Covid-19 i vakcinama


Projekat „Đina“ selektovan za LA FABRIQUE CINÉMA :FCCG\nProjekat „Đina“ selektovan za LA FABRIQUE CINÉMA\nCrnogorski projekat „Đina“ rediteljke Sare Stijović, po idejnom nacrtu i scenariju Nataše Nelević, producenta Branimira Žugića i kompanije LIVE production selektovan je za program – La Fabrique Cinema de l’Institut Francais u okviru Filmskog festivala u Kanu. Dugometražni dokumentarni film „Đina“ prvi je crnogorski i jedini evropski projekat izabran ove godine za La Fabrique Cinema.\nProjekat „Đina“ podržan je i od strane Filmskog centra Crne Gore na prošlogodišnjem konkursu za sufinansiranje proizvodnje dugometražnih dokumentarnih filmova. Stručne konsultantkinje su tada istakle da je ovaj projekat posebno značajan za domaću i internacionalnu kinematografiju uzimajući u obzir, kako se navodi u obrazloženju, temeljno sprovedeno istraživanje i promišljanje jedne istorijske teme. „Film dokumentuje privatnu, a potom i političku biografiju Đorđine Đine Markuš. Kroz ozbiljnu razradu i promišljanje projekta, autorka dolazi do nijansiranog, asocijativnog i poetičnog rediteljskog pristupa“, navodi se u obrazloženju stručnih konsultantkinja.\nLa Fabrique Cinéma program je Francuskog Instituta koji ima za cilj da pronađe i promoviše reditelje i producente iz zemalja u razvoju, koji rade na svom prvom ili drugom dugometražnom filmu. Program omogućava da 10 timova, koje čine reditelj i producent, prisustvuju Kanskom filmskom festivalu, u formi modifikovanoj u skladu sa mjerama koje će biti preduzete usljed globalne situacije u vezi sa pandemijom virusa Covid-19, te da iskoriste prilagođeni program u okviru najvećeg festivala i filmskog marketa na svijetu. Program predviđa mentorski rad, radionice, sastanke sa predstavnicima najznačajnijih filmskih fondova, prezentacije projekta.\nU cilju borbe sa globalnom zdravstvenom krizom, Francuski Institut sa partnerima (France Médias Monde, SACEM – Francusko udruženje muzičkih autora, kompozitora i izdavača, International Organisation of La Francophonie, Orange Studio) preduzeo je mjere podrške stvaraocima i profesionalcima u oblasti kulture i umjetnosti iz Francuske i ostalih zemalja svijeta. Time se, programom La Fabrique Cinema, pruža podrška i filmskim profesionalcima koji razvijaju svoje nove projekte.\nOvaj filmski projekat prošle godine je nagrađen priznanjem “Pitch Balkan 2019 – Best Documetary Pitch” na Balkan Film Marketu u Tirani. Takođe, „Đina“ je bio jedan od deset izabranih projekata na prošlogodišnjem MakeCoProDox Forumu u Skoplju, u okviru kog je i prezentovan predstavnicima regionalnih filmskih centara kao i filmskih fondova iz Švedske, Danske i Norveške od strane rediteljke Sare Stijović i producenta Branimira Žugića.\nPored crnogorskog projekta „Đina“, za La Fabrique Cinema selektovano je još devet projekata i to iz Mozambika, Senegala, Brazila, Dominikanske Republike, Kazahstana, Tajlanda, Vijetnama, Egipta i Irana.\nDetaljnije informacije o programu mogu se pronaći ovdje.


Internet stranica nedelje: NobelPrize.org\nSvakog oktobra, objavljuju se imena dobitnika Nobelove nagrade. Za pouzdane informacije o ovogodišnjim dobitnicima, kao i ranijim laureatima tokom više od jednog veka, možda najbolji izbor je zvanični sajt te prestižne nagrade, na adresi NobelPrize.org.\n”Naš zadatak je da informišemo o Nobelovim nagradama i povećamo interesovanje javnosti za nauku, književnost i mir. Cilj nam je takodje da zainteresujemo mlade za otkrića i radove nagradjene Nobelovom nagradom.“\nAnjeta Volin Levinovic je izvršna direktorka sajta NobelPrize.org, na kome su izneti detalji o nobelovcima na polju fizike, hemije, medicine, književnosti, ekonomije i mira.\n”Imamo biografiju gotovo svakog nobelovca. Kada dodju u Stokholm ili Oslo oni su obavezni da održe predavanje. Dakle, na pomenutom sajtu možete naći to njihovo predavanje, kao i njihovu biografiju. A od 1999. imamo više od 100 intervjua sa radnim dobitnicima nagrade.“\nPored teksta, mnogi intervjui i predavanja objavljeni su i u video formatu, poput ovog razgovora sa dobitnikom nagrade za hemiju, iz 1998. godine, Volterom Konom.\n”Činjenica da ste iznenada dobili Nobelovu nagradu znači da vas, široko gledano, ljudi posmatraju ozbiljnije.“\nNobelova nagrada je veliko priznanje i uzima se veoma ozbiljno. Stoga ćete možda biti iznenadjeni da taj sajt sadrži i nekoliko igrica. Anjeta Volin Levinovic kaže da za to postoji ozbiljan razlog.\n”Smatrali smo da ćemo igricama o otkrićima za koja su dodeljene Nobelove nagrade, zainteresovati mlade za nauku. Stoga smo kreirali nešto što oni smatraju zabavnim, tako da nisu svesni da zapravo uče dok igraju te igrice. Smatramo da je veoma važno zainteresovati mlade za nauku, književnost i rad na postizanju mira, pa stoga pravimo igrice o svim tim oblastima, ali najviše u oblasti nauke.“\nSaznajte više o Nobelovim nagradama za ovu ili bilo koju drugu godinu, unazad do 1901. godine, na sajtu NobelPrize.org.


TRAŽE POLA MILIONA KM DA ISPLATE PLATE | SRNA\nBANjALUKA, 11. NOVEMBRA /SRNA/ - Ministarstvo odbrane traži od Savjeta ministara u tehničkom mandatu pola miliona KM iz budžetske rezerve kako bi uspjelo da isplati plate zaposlenim, piše "Glas Srpske".\nIz Ministarstva odbrane u Savjetu ministara u tehničkom mandatu u obrazloženju navode da im sredstva nedostaju zbog efekta privremenog finansiranja i nemogućnosti da otkažu dio planiranih nabavki.\nU obrazloženju se napominje da je u tekućoj godini došlo do izmjena načina obračuna osnovnog ličnog odbitka na osnovu izmjene zakona Republike Srpske, što je uzrokovalo povećanje koje nije planirano.\nIz Ministarstva navode da je na bazi postojećeg brojnog stanja, ukupan efekat na platama i naknadama procijenjen na 1,2 miliona KM u 2019. godini.\n"To će u konačnom iznosu zavisiti od dinamike kretanja personala, s obzirom na to da je evidentan odliv vojnika po ličnom zahtjevu, a uzroci su vezani za materijalno stanje pripadnika i spoljne socijalne i ekonomske efekte na koje nemamo uticaja", dodaju iz Ministarstva.\nResor odbrane svake godine na raspolaganju ima 250 miliona KM, a skoro cjelokupan iznos odlazi na pokrivanje ličnih primanja.\nU Ministarstvu odbrane i Oružanim snagama BiH zaposleno je ukupno 10.000 lica, od kojih 90 odsto vojnika i drugih vojnih lica.\nU Ministarstvu finansija i trezora rekli su "Glasu Srpske" da u toku trajanja privremenog finansiranja Savjet ministara može donijeti odluku o rashodima koji nisu predviđeni budžetom iz prethodne godine na osnovu Zakona o finansiranju institucija BiH.


Satler i ambasadori Kvinte podržali odluke Parlamenta BiH\nČlanovi kolegija oba doma Parlamentarne skupštine Bosne i Hercegovine (PS BiH) susreli su se 7. jula u Sarajevu sa ambasadorima zemalja Kvinte (SAD, Njemačka, Italija, Francuska i Velika Britanija) i sa Johanom Satlerom (Johann Sattler) šefom Delegacije Evropske unije u Bosni i Hercegovinii specijalnim predstavnikom Evropske unije u BiH.\nAmbasador Satler čestitao je na usvajanju izmjene Izbornog zakona BiH na osnovu kojih su stvoreni uslovi za održavanje lokalnih izbora u Mostaru, saopšteno je iz Sektor za odnose s javnošću Parlamentarne skupštine BiH.\nU saopštenju se ističe I da su upućene pohvale za odluku o imenovanju članova Parlamentarne skupštine BiH u Parlamentarni odbor za stabilizaciju i pridruživanje, koji je zajednički instrument Evropskog parlamenta i PS BiH za provođenje Sporazuma o stabilizaciji i pridruživanju (SSP).\nAmbasadori Kvinte izrazili su očekivanja da se u najavljenom roku okonča rad na usvajanju Budžeta za 2020. godinu te da se ubrza ˝rad na ispunjavanju prioritetnih reformskih mjera vezanih za vladavinu prava, borbu protiv terorizma, strategiju za rad na predmetima ratnih zločina, donošenje zakona o javnim nabavkama, reformu javne uprave, donošenje zakona o sukobu interesa, ispunjavanje međunarodnih obaveza BiH u području energetskog sektora, te izmjenama krivičnog zakonodavstva i drugim važnim zadacima˝, ističe se u saopštenju\nČlanovi rukovodstva Predstavničkog doma i Doma naroda BiH istakli su da je “rad na velikoj većini ovih reformskih mjera u odmakloj ili završnoj fazi i da ima izgleda da će on biti okončan početkom jeseni a za neke od njih najkasnije do kraja ove godine˝, navodi se u saopštenju PS BiH\nRanije je i Kancelarija Evropske unije u BiH pozdravila usvajanje izmjena izbornog zakona BiH.\nKancelarija EU u BiH pozdravila usvajanje izmjena izbornog zakona


On je tom prilikom izrazio svoje divljenje prema Novaku, odnosno prema njegovoj volji i želji da igra na visokom nivou, koje nisu usahnule čak ni nakon svih neverovatnih uspeha koje je već postigao.\nSrpski as je Beretiniju ove sezone naneo i najbolniji poraz, onaj u finalu Vimbldona.\n-Meni lično nikada nije uradio ništa loše, osim što me je ’tukao’ svaki put kada smo igrali (smeh). Po mom mišljenju, ima drugačiju kulturu od ostalih. Impresioniran sam njegovom željom da nastavi da pobeđuje nakon svega što je postigao u poslednje vreme-, rekao je Beretini.\nUprkos porazu u finalu jednog od najprestižnijih turnira, Beretini je istakao da je to za njega bilo jedno neverovatno iskustvo.\n-Kada sam 2014. izgubio u drugom kolu juniorskog Vimbldona, rekao sam sebi da se ovo mesto mora videti bar jednom u životu. Čak i ljudi koji se ne razumeju u tenis trebalo bi da znaju koliki je značaj ovog turnira. Oduvek sam osećao da će se tu desiti nešto posebno. Ove godine sam to i ostvario-, dodao je on.\nMateo Beretini je trenutno sedmi igrač na ATP rang listi, na kojoj je već duže vreme prisutan u samom vrhu.


Trenutno ste na strani: Naslovna Proizvodi Profesionalna primena Gelovi za telo Anticelulit gel\nTonik sa voćnim kiselinama, 5%Vitalis krem – krem sa uljem koštica grožđa\nStimuliše mikrocirkulaciju i pokreće mehanizme za eliminaciju masnih naslaga. Gel sadrži ekstrakt mrkih morskih algi, kofein, etarska ulja i biljne ekstrakte. Efikasno smanjuje celulit.\nSastav: Water, Algae extract, St. John`s wort (Hypericum perforatum )extract, Yarrow (Achillea millefolium) extract , Ivy (Hedera helix) extract, Matricaria (Chamomilla recutita) extract, PEG-40 Hydrogenated castor oil,Glycerin, Propylene Glycol, Caffeine, Sodium Carbomer, Phenoxyethanol/Ethylhexylglycerin, Rosmarinus Officinalis Oil, CI Food Green 3


Crna Gora Dritan Abazović pobeda proslava mir | Info | EX YU\nALBANAC KOJI DRŽI SUDBINU CRNE GORE U ŠACI: Ne dozvolite da ugrozimo istorijsku pobedu! 30 Podeli Podeli na facebook Podeli na twitter Podeli na viber Pošalji na mail\n01.09.2020. / 10:43\n"Zato vas molim da se suzdržite od toga"\nGrađanska Crna Gora nema alternativu i neophodno je sačuvati mir, međunacionalni i međuverski sklad u Crnoj Gori nakon parlamentarnih izbora, poručio je lider koalicije Crno na bijelo, Dritan Abazović.\nOn je na svom Facebook-u pozvao građane da pobedu slave u svojim domovima.\n"Nisu nam potrebne nikakve tenzije, ostanite kod kuće, svako nasilje ugrožava pobedu i smenu režima", naveo je Abazović.\nOn je upozorio da svaki vid nasilja ili provokacija sa bilo čije strane, baca senku na izbornu pobedu u kojoj su, kako je naveo, poraženi korupcija i organizovani kriminal.\n"Zato vas molim da se suzdržite od toga i slavite u svojim domovima na dostojanstven način", poručio je Abazović.\nKao nikada do sada, istakao je Abazović, u Crnoj Gori je potrebno sačuvati mir, međunacionalni i međuverski sklad, kao i građansko biće Crne Gore.\n"Ne dozvolite da svojom neodgovornošću ili preko ubačenih pojedinaca ugrozimo istorijsku pobedu. Ovo je zemlja svih nas, i zato čuvajmo jedni druge. Građanska Crna Gora nema alternativu", poručio je Abazović.\nBITANGO JEDNA! Milo je pre 7 godina IZVREĐAO ALBANCA koji sada odlučuje o sudbini CG! (VIDEO)\n01.09.2020. / 19:49\nDritan je obrazovan, pošten i dosledan političar! On je poslednji bi se prodao. Navukao je bes Albanaca i dobio je pretnje smrću, zbog njegove izjave da je Skenderbeg Srbin! Lepo je rekao, kako može biti Albanac neko, kome su otac i majka Srbi? Srećna sloboda braćo, sad smo mi na redu....\n01.09.2020. / 16:19\nE crnogorci ko vam odlučuje o državi -ako to ste i zaslužili jer ste priznali Kosovo. Što tada na ulice izašli niste?\n01.09.2020. / 14:57\nBio Referendum o Nezavisnosti Crne GORE . TO JE ISTORIJA


Počelo punjenje gasom „Turskog toka“ - Sputnjik Srbija\n22:41 21 Jun 2021\n12:25 18.10.2019 Preuzmite kraći link\n„Počelo je punjenje prirodnim gasom prvog od dva kraka morskog dela gasovoda ’Turski tok‘. Ovo je poslednja faza ispitivanja pre puštanja gasovoda u rad“, navodi se u saopštenju.\n„Punjenje gasovodnog sistema gasom predstavlja značajan korak ka početku faktičkih isporuka gasa Turskoj i jugoistočnoj Evropi preko novog sistema morskih gasovoda. Komercijalna eksploatacija gasovoda trebalo bi prema planu da počne do kraja 2019. godine“, piše u saopštenju operatora.\nProjekat „Turski tok“ podrazumeva izgradnju gasovoda koji se sastoji iz dva kraka, kapaciteta od po 15,57 milijardi kubnih metara gasa godišnje. Prvi krak je predviđen za isporučivanje gasa turskim potrošačima, a počeće da radi tokom ove godine. Drugi krak je namenjen za snabdevanje zemalja Južne i Jugoistočne Evrope, a njegovo puštanje u rad planirano je za kraj 2019. godine.